‘ये जवानी हे दिवानी’मध्ये डोळ्याला चष्मा , हातात पुस्तकांचा ढीग घेऊन उभ्या असलेल्या दीपिकाला पाहताच क्षणी रणबीर तिला ‘चष्मिश’ म्हणतो . एरवी कॉलेजमध्ये एखाद्या मुलाने मुलीला असं म्हटलं असतं तर , तिने त्याची गचांडी धरली असती . पण रणबीरच्या ‘चष्मिश’ बोलण्यामध्येही मुलींनी ‘रोमान्टिसिझम’ शोधला . . एरवी ‘फॅशनिस्टा’ म्हणून मिरवणारी सोनम तिच्या इन्टाग्राम फोटोजमध्ये मोठय़ा फ्रेमचा चष्मा घालून बसलेली दिसते . सोनाक्षी सिन्हा , श्रद्धा कपूर , रणबीर कपूर , हृतिक रोशन , जॉन अब्राहम अशा कित्येक बॉलीवूड सेलिब्रिटिज मोठमोठय़ा इव्हेंट्समध्ये चष्मा चढवून वावरताना दिसतात . अर्थात यातील बऱ्याच जणांना नंबरचा चष्मा लागला आहे . मात्र , एकूणच चष्मा ही जगात अधिक आत्मविश्वासाने आणि ‘स्टायलिश’पणे वावरण्यासाठीचे साधन बनले आहे . ‘एरवी चष्मा लावावा लागेल’ , असं डॉक्टरने निदान केल्याबरोबर ‘लेन्स लावल्या तर चालतील का , ’ हा प्रश्न सहज विचारला जायचा . चष्म्यामुळे चेहऱ्यावर येणारा बावळटपणा टाळण्यासाठी ‘लेन्स’चा ट्रेण्ड सुरू झाला . ते इतकं वाढलं की , नंबरसोबत वेगवेगळय़ा रंगांच्या लेन्सही बाजारात येऊ लागल्या . पण चष्मा डोळय़ांवर चढवल्यानंतर चेहऱ्यावर येणारा सीरियस आणि इन्टेन्स लुक आता तरुणाईला हवाहवासा वाटू लागला आहे . डोळ्यांवर चष्मा आणि हातात एखादं ( आयुष्यात कधीही एक पानही न पालटलेलं ) पुस्तक घेऊन कॅम्पसमध्ये फिरलं तरी मुलींमध्ये ‘स्कॉलर’टाइप म्हणून मिरवता येतं , असंही मानलं जाऊ लागलं आहे . नोकरीत किंवा कामाच्या ठिकाणी वावरताना चष्म्यामुळे चेहऱ्यावर येणारा ‘मॅच्युअर लुक’ वरिष्ठांमध्ये तुमच्याबद्दल विश्वास वाढवण्यास मदत करतो , हे अनेकदा आढळून आलं आहे . यासाठी डोळय़ांना नंबर हवा , याचीही गरज नाही . उलट संगणकावर काम करण्यासाठी किंवा तीव्र प्रकाश असलेल्या ठिकाणी डोळय़ांचे संरक्षण करण्यासाठी चष्मा वापरला जात आहे . चष्म्यांचे महत्त्व अशा प्रकारे वाढल्याने त्यात प्रचंड वैविध्य आलं आहे . मात्र , आपल्या चेहऱ्यासाठी चांगला चष्मा निवडताना नीट पारख करणं अत्यावश्यक आहे . अतिफॅन्सी किंवा कॅट आय फ्रेम असलेले चष्मे घेणं , टाळलं पाहिजे . असे चष्मे तुमच्या व्यक्तिमत्त्वाला खुलवण्यापेक्षा त्यांना बेढब बनवू शकतात . नंबरचा चष्मा वापरताना काचेची खास काळजी घेतली जाते त्यामुळे खोटय़ा चष्म्याचीही तशीच काळजी घेतली पाहिजे . चष्मा हे ‘फॅशन स्टेटमेंट’ बनलं असलं तरी ती फॅशन आपल्या व्यक्तिमत्त्वाला अधिक आकर्षक बनवील का , याचा विचार करूनच केली पाहिजे . फ्रेम कशी निवडावी . . १ . कॉन्ट्रास्ट फ्रेम - आपल्या फ्रेमचा आकार आणि चेहऱ्याच्या आकारात नेहमी विरोधाभास ( कॉन्ट्रास्ट ) असणे गरजेचे आहे . जर तुमचा चेहरा उभा असल्यास तुम्ही गोलाकार किंवा आयताकृती फ्रेम निवडू शकता , जेणेकरून चेहऱ्यावर फ्रेम उठून दिसेल . २ . प्रमाण – सनग्लास आणि चष्मा निवडताना दोन गोष्टींकडे लक्ष देणे गरजेचे आहे . सनग्लासेस्चा आकार मोठा असल्यामुळे उन्हाळ्यात आपल्या डोळ्यांचे संरक्षण होते . मात्र हेच प्रमाण चष्मांच्या बाबतीत अत्यंत चुकीचे ठरते . चष्म्याची निवड करताना आपल्या चेहऱ्याच्या आकाराशी साधम्र्य साधणारी फ्रेम निवडावी . ३ . रंग - फ्रेमचा रंग निवडताना आपल्या चेहऱ्याच्या रंगाचा विचार करणे गरजेचे आहे . काळ्या रंगाची फ्रेम सर्वाना शोभून दिसते . जर आपल्या चेहऱ्याचा रंग कृष्णवर्णीय असल्यास त्यांना विविध रंगछटांच्या गडद फ्रेम शोभून दिसतात . ४ . चेहरा आकार - फ्रेम निवडताना सर्वसाधारणपणे उभा , गोलाकार , चौकोनी चेहरा असा एकंदर विचार आपण करतो . मात्र चेहऱ्याच्या आकाराचा विचार करताना आपल्या कपाळाचा भाग , गालांची बाजू , नाकाचा आकार हेही विचारात घेणे महत्त्वाचे आहे . पेस्टल शेड्स आणि अॅनिमल प्रिंट्स चष्म्याच्या फ्रेममध्ये काळा आणि ब्राऊन रंग अधिक पसंत केला जातोच . पण त्यासोबतच आकाशी , क्रीम , बिस्किट कलर , बेबी पिंक , लाइट ऑरेंज असे पेस्टल शेड्स ट्रेण्डमध्ये आहेत . ‘ओपेक फ्रेम’चे म्हणजेच पारदर्शी फ्रेमचे चष्मेही बाजारात पहायला मिळतात . अॅनिमल प्रिंटचे चष्मेसुद्धा बाजारात पाहायला मिळतात . गोल फ्रेम आणि वुडन फ्रेम चष्म्याच्या फ्रेम्समध्ये गोल आकाराला बरीच मागणी आहे . हे चष्मे बहुतेक सर्व चेहरापट्टीला सूट होतात . आकाराने लहान असल्याने चेहरा झाकलाही जात नाही . यातही वुडन फिनिश असलेल्या फ्रेम्स सध्या ट्रेण्डमध्ये आहेत . रेट्रो विरुद्ध स्पोर्टी लुक चष्म्याच्या लुकमध्ये ५०च्या दशकातला रेट्रो लुक आणि स्पोर्टी लुक ट्रेण्डमध्ये आहेत . रेट्रो स्टाइल चष्म्याला अध्र्या फ्रेम्स असतात . चष्म्याच्या वरच्या बाजूला जाड फ्रेम असते , तर खालच्या बाजूला फ्रेम नसते . स्पोर्टी लुकमध्ये जाड फ्रेमचे , प्रामुख्याने चौकोनी मोठय़ा आकाराच्या फ्रेम्स पाहायला मिळतात . यांचे रंगही बेसिक काळा , ब्राऊन , राखाडी असे असतात . कुठे मिळतील ? चष्मा केवळ मिरवायला घालायचा असेल तर फॅशन स्ट्रीट , लिंक रोड , हिल रोड , अंधेरी लोखंडवाला मार्केट या मुंबईच्या स्ट्रीट मार्केटमध्ये १०० - २०० रुपयांच्या रेंजमध्ये उत्तम चष्म्याच्या फ्रेम मिळतील .


भारत आणि बांगलादेश यांच्यातील उपांत्य लढतीत पावसामुळे खेळ होण्याची शक्यता दिसत नाही . मात्र , ही लढत न झाल्यास साखळीत जास्त लढती जिंकल्यामुळे भारत अंतिम फेरीत प्रवेश करणार आहे . बर्मिंगहॅमचे हवामान खेळासाठी पोषक आहे . येथील हवामान खात्याच्या अंदाजानुसार सकाळी ढगाळ हवामान असेल , तर दुपारी हलक्या सरी होतील आणि त्यानंतर स्वच्छ सूर्यप्रकाश असेल . त्यामुळे खेळात पावसाचा व्यत्यय येण्याची शक्यता कमी आहे . उपांत्य लढतीसाठी राखीव दिवस नसला तरी अंतिम सामन्यासाठी सोमवारचा दिवस राखीव आहे . स्पर्धेच्या नियमानुसार उपांत्य फेरीच्या लढतीत प्रत्येकी २० षटकांचा खेळही न झाल्यास साखळीत जास्त लढती जिंकलेला संघ विजयी घोषित करण्यात येईल . भारताने साखळीत दोन लढती जिंकल्या आहेत ; तर बांगलादेशने केवळ एक . त्यामुळे भारत अंतिम फेरीत प्रवेश करेल . याचबरोबर निव्वळ धावगतीतही भारत ( + १ . ३७० ) बांगलादेशच्या ( ० . ००० ) पुढे आहे .


पाकिस्तान आणि श्रीलंकेमध्ये आज उपांत्य फेरीतील स्थानासाठीची शर्यत तीव्र गेल्या सामन्यात मातब्बर संघांना धक्के देत पाकिस्तान आणि श्रीलंका या दोन्ही संघांनी चॅम्पियन्स करंडक क्रिकेट स्पर्धेतील आपले आव्हान जिवंत ठेवले आहे . पण उपांत्य फेरीत पोहोचण्यासाठी या दोन्ही संघांना सोमवारी होणारा सामना महत्त्वाचा ठरणार आहे . त्यामुळे या सामन्यात कोणता संघ कुणाला धक्का देत उपांत्य फेरीत पोहोचतो , याकडे क्रिकेट जगताचे लक्ष असेल . पाकिस्तानला भारताकडून पराभव पत्करावा लागला असला , तरी त्यांनी दक्षिण आफ्रिकेला पराभूत केले आहे . दुसरीकडे श्रीलंकेला दक्षिण आफ्रिकेकडून पराभव पत्करावा लागला असला , तरी त्यांनी भारतावर सहज विजय मिळवला होता . पाकिस्तान आणि श्रीलंकेसाठी हे विजय अनपेक्षित होते . या विजयांमुळे दोन्ही संघांचे मनोबल उंचावलेले असेल . त्यामुळे सोमवारच्या सामन्यात या दोन्ही संघांमध्ये निकराची झुंज पाहायला मिळेल , अशी आशा आहे . आतापर्यंत झालेल्या चॅम्पियन्स करडंक स्पर्धामध्ये पाकिस्तान आणि श्रीलंका यांच्यातील सामन्यांत पाकिस्तानचे पारडे जड आहे . कारण पाकिस्तानने दोन आणि श्रीलंकेने एक विजय मिळवला आहे . त्यामुळे या सामन्यात पाकिस्तान वरचढ ठरणार की श्रीलंका हिशेब चुकता करणार , हे पाहणे उत्सुकतेचे असेल . पाकिस्तानकडून वेगवान गोलंदाज मोहम्मद आमिर सातत्यपूर्ण भेदक मारा करत आहे . गेल्या सामन्यात हसन अली आणि इमाद वासिम यांनी अचूक मारा केला होता . फलंदाजीमध्ये मोहम्मह हफिझ आणि शोएब मलिक यांच्याकडे चांगला अनुभव आहे . पण त्यांना अजूनही छाप पाडता आलेली नाही . कर्णधार सर्फराझ अहमद चांगले नेतृत्व करत असून त्याच्याकडून संघाला मोठय़ा अपेक्षा असतील . श्रीलंकेला या सामन्यापूर्वी गोलंदाजीवर अधिक मेहनत घ्यावी लागेल . कारण आतापर्यंत त्यांच्या एकाही गोलंदाजाला लय सापडलेली नाही . फलंदाजीमध्ये मात्र कुशल मेंडिस , दनुष्का गुणतिलका आणि कर्णधर अँजेलो मॅथ्यूज यांनी गेल्या सामन्यात दमदार फलंदाजी करत संघाला विजय मिळवून दिला होता . पण त्यांना जर या सामन्यातही विजय मिळवायचा असेल तर फलंदाजांनी कामगिरीत सातत्य राखणे महत्त्वाचे ठरेल . संघ


भारतीय संघाने कानपूर कसोटी १९७ धावांनी जिंकली असून , न्यूझीलंडविरुद्धच्या तीन कसोटी सामन्यांच्या मालिकेत १ - ० ने आघाडी घेतली आहे . कसोटीच्या पाचव्या दिवशी फिरकीपटू अश्विनने आपल्या फिरकी जादूने किवींना गारद केले . अश्विनने दुसऱया डावात तब्बल ६ विकेट्स घेतल्या , तर जडेजाने एका फलंदाजाला माघारी धाडले . मोहम्मद शमीनेही दोन महत्त्वपूर्ण विकेट्स घेतल्या . कानपूरच्या ग्रीनपार्क स्टेडियमवरील भारतीय संघाची ही ५०० कसोटी होती . विराट कोहलीच्या नेतृत्त्वाखालील संघाने या कसोटीवर विजयी मोहोर उमटवली आहे . दोन्ही डावात मिळून अश्विनने एकूण १० विकेट्स घेतल्या , तर जडेजाच्या खात्यात ६ विकेट्स जमा झाल्या . न्यूझीलंडकडून ल्यूक राँचीने सर्वाधिक ८० धावांचे योगदान दिले , तर सँटनरनेही ( ७१ ) चांगली झुंज दिली . अर्धशतकी खेळी आणि सामन्यात ६ विकेट्स मिळविलेला रवींद्र जडेजा सामनावीराचा मानकरी ठरला . कसोटीच्या पाचव्या दिवशी मैदानात जम बसवलेले न्यूझीलंडची ल्यूक राँची आणि मिचेल सँटनर जोडी फोडण्यात भारतीय संघाला आजच्या दिवसातील २१ व्या षटकानंतर यश आले होते . रवींद्र जडेजाने भारतीय संघाला पाचवे यश मिळवून दिले . मिड विकेटच्या दिशेने मोठा फटका मारण्याच्या नादात राँची ८० धावांवर झेलबाद झाला . राँची आणि सँटनर यांनी शतकी भागीदारी रचली . राँची बाद झाल्यानंतर मोहम्मद शमीने आपल्या भेदक माऱयाने बी . जे . वॉल्टिंग याला १८ धावांवर पायचीत केले , तर मार्क क्रेग याचा त्रिफळा उडवून त्याला स्वस्तात माघारी धाडले . उपहारापर्यंतच्या आकडेवारीनुसार न्यूझीलंडच्या ७ विकेट्स पडल्या होत्या . त्यामुळे भारताने जवळपास कसोटी आपल्या खिशात टाकली होती . उपहारानंतरच्या खेळात फक्त भारताच्या विजयावर शिक्कामोर्तब झाले . अश्विनने उपहारानंतर अफलातून फिरकीच्या जोरावर किवींना नामोहरम केले आणि कसोटी १९७ धावांनी जिंकली . वाचाः …म्हणून भारतीय संघाला ५०० वी कसोटी जिंकता आली तत्पूर्वी , चौथ्या दिवसाअखेरीस न्यूझीलंडला चार फलंदाजांच्या मोबदल्यात केवळ ९३ धावा करता आल्या होत्या . भारतीय संघाने न्यूझीलंडसमोर विजयासाठी ४३९ धावांचे अशक्यप्राय आव्हान ठेवले होते . सामन्याच्या चौथ्या दिवसात आर . अश्विनने न्यूझीलंडच्या तीन फलंदाजांना स्वस्तात माघारी धाडले होते , तर उमेश यादवने सीमा रेषेवरून दिलेल्या अचूक थ्रोवर रॉस टेलर धावचीत झाला . चौथ्या दिवसाचा खेळ संपला तेव्हा ल्यूक राँची ३८ धावांवर , तर मिचेल सँटनर ८ धावांवर खेळत होते . तत्पूर्वी , भारतीय संघाने आपला दुसरा डाव ५ बाद ३७७ धावांवर घोषित करून किवींसमोर ४३९ धावांचे आव्हान उभे केले . रोहित शर्मा आणि रविंद्र जडेजाच्या तुफानी खेळीने भारताला चौथ्या दिवशी चहापानापूर्वीच ३७५ चा पल्ला ओलांडता आला . चेतेश्वर पुजारा आणि मुरली विजय या दोघांनी अर्धशतकी खेळी करत दुस - या डावात भारताला दमदार सुरुवात केली होती . मात्र विराट कोहली १८ धावांवर माघारी परतल्याने भारताच्या गोटात चिंतेचे वातावरण पसरले . पण त्यानंतर अजिंक्य रहाणे संयमी ४० धावांची खेळी करत रोहित शर्माच्या साथीने भारताचा डाव पुढे नेला . अजिंक्य रहाणेने ८१ चेंडूत ४० धावा केले . यात चार चौकारांचा समावेश आहे . अजिंक्य रहाणे बाद झाल्यावर रोहित शर्मा आणि रविंद्र जडेजा या जोडीवर भारताची मदार होती . गेल्या काही सामन्यात सूर सापडत नसल्याने टीकेचे लक्ष्य ठरलेल्या रोहित शर्माला शेवटी आज सूर गवसला . रोहित शर्माने रविंद्र जडेजाच्या साथीने किवी गोलंदाजांची यथेच्छ धुलाई केली . या दोघांनीही चौकार आणि षटकारांची बरसात केली . रोहित शर्माने ९३ चेंडूत ६८ धावा केल्या . यामध्ये ८ चौकारांचा समावेश होता . तर रविंद्र जडेजाने ५८ चेंडूत ५० धावा केल्या . यात दोन चौकार आणि तीन षटकाराचा समावेश आहे . भारताने ५ विकेटच्या मोबदल्यात ३७७ धावा केल्या असताना विराट कोहलीने भारताचा डाव घोषित केला . न्यूझीलंडतर्फे सँटनर आणि इश सोधी या दोघांनी प्रभावी मारा केला . या दोघांनी प्रत्येक दोन गडींना बाद केले . तर मार्क क्रेगने एक विकेट घेतली . India ( Ind ) vs New Zealand ( NZ ) – दिवसभरातील अपडेट्स


विविध प्रादेशिक भाषांमधील सिनेमात झळकलेली अभिनेत्री डेझी शाह . मॉडेल , डान्सर म्हणून परिचित असलेली डेझी नृत्य - दिग्दर्शक गणेश आचार्य यांच्याकडे 10 वर्षं सहायक नृत्य - दिग्दर्शक म्हणून काम करत होती . त्याचबरोबर ‘जय हो’ , ‘हेट स्टोरी ३’ या चित्रपटातून आपल्या अभिनयाचा ठसा उमटवणारी डेझी शाह , ‘रेस ३’ मधून प्रेक्षकांना भेटीला येतेय . त्यानिमित्ताने . . . माझी रेस माझ्याशीच , माझी स्पर्धा माझ्याशीच - शाळा - कॉलेजमध्ये असताना विविध प्रकारची स्वप्नं मी पाहत होते . माझं शालेय शिक्षण डोंबिवलीतील मॉडर्न स्कूलमध्ये झालं . तसंच खालसा कॉलेजमध्ये मी पदवी घेतली . त्यानंतर या क्षेत्रात आले . इथे आल्यानंतर मला स्ट्रगल करावा लागला . त्यानंतर हळूहळू मला कामं मिळत गेली . इथे खूप स्पर्धा आहे ; परंतु मी कधी कुणाशी स्पर्धा केली नाही . माझी माझ्याशीच स्पर्धा ( रेस ) आहे . रेस आठवणीतली - ‘रेस’च्या पहिल्या भागाच्या वेळी मी कॅमेऱ्याच्या मागे होते . आता चक्क ‘रेस ३’मध्ये काम करतेय . त्यामुळे रेसच्या पहिल्या भागाच्या आठवणींना उजाळा मिळाला . कारण त्या वेळी मी असिस्टंट कोरिओग्राफर होते . मला आजही आठवतं आहे की , रेसमधील एक गाणं आम्ही साऊथ आफ्रिकेमध्ये शूट केलं . तेव्हा या चित्रपटाच्या तिसऱ्या भागात काम करायला मिळेल , असं कधीही वाटलं नव्हतं . परंतु रमेश तौरानी यांनी मला फोन केला आणि मी चक्क उडालेच . साहजिकच अनेक आठवणी जाग्या झाल्या . अब्बास - मस्तान यांच्याशी माझी चांगली ओळख झाली होती . इंडस्ट्रीत अनेक मंडळी ओळखीची असली , तरी केवळ अब्बास मस्तान यांच्याबरोबर मी गुजराती भाषेत संवाद साधते . जेव्हा ‘रेस ३’ची ऑफर मला आली तेव्हा शूटिंगपूर्वी अब्बास - मस्तान मला भेटले होते . त्यांनी मला या चित्रपटासाठी खूप साऱ्या शुभेच्छा दिल्या . दिग्दर्शक रेमो डिसूझा भडकत नाहीत . . . - मला डान्सबद्दल खूप माहिती आहे . मी कोरिओग्राफी केली आहे . त्यामुळे या चित्रपटाच्या वेळी डान्सबद्दलच्या माझ्या अनुभवाचा खूप फायदा झाला . खरं तर रेमो डिसूझा सरांबरोबर मी यापूर्वी डान्सर म्हणून काम केलंय . त्यांची एक खासियत म्हणजे डान्सर्स कितीही असले तरी ते सगळ्यांना एकच ट्रिटमेंट देतात . त्याबाबतीत ते कधीही दुजाभाव करत नाहीत . त्यांची ही सवय आजही आहे . कॅमेरा कसा लावायचा . . . शूट कसं करायचं . . . या सगळ्या गोष्टी त्यांच्या चित्रीकरणाच्या आदल्या दिवशीच फायनल झालेल्या असतात . त्यांची तयारी अगोदरच झालेली असते . त्यामुळे सेटवर ते डोकं अतिशय शांत ठेवून काम करत असतात . त्यांना कधी कुणावर भडकलेलं मी तरी पाहिलेलं नाही . ‘रेस ३’ निराळी - ‘रेस’च्या तिसऱ्या भागाची कथा खूप निराळी आहे . पहिल्या दोन्ही भागांमध्ये तुम्ही भावांची कथा पाहिली . आता संपूर्ण कुटुंबाची कथा तिसऱ्या भागात दाखवण्यात आली आहे . या संपूर्ण कुटुंबामध्ये काहीतरी गडबड असते . प्रत्येक जण एकमेकांकडे संशयाने आणि काहीशा चिकित्सकपणे पाहत असतो . शेवटी सगळा उलगडा होतो . मीदेखील याच फॅमिलीची एक सदस्य आहे . लहानपणापासूनच ती भाऊ - वडील आणि बॉडीगार्ड यांच्या सहवासात वाढलेली आहे . या कुटुंबाचा शस्त्रविक्रीचा व्यवसाय असतो . त्यामुळे ती खूप धीट आणि कणखर असते . या कुटुंबाचे अनेक शत्रू असतात . सगळे पैशांसाठी भांडत असतात . या चित्रपटातील भूमिकेबद्दल - ‘जय हो’मध्ये गर्ल नेक्स्ट डोअरची भूमिका साकारली . त्याला प्रेक्षकांची चांगली पसंती मिळाली . मी नेहमीच काहीतरी वेगळं करण्याचा प्रयत्न करत असते . नवनवीन गोष्टी शिकण्याचा प्रयत्न करत आहे . नव्या गोष्टी शिकत गेले तरच मला अनुभव मिळेल . या चित्रपटातील भूमिकाही वेगळी आहे आणि नक्कीच प्रेक्षकांना ती आवडेल अशी मला आशा आहे . कारण अशा प्रकारची अॅक्शन भूमिका पहिल्यांदाच करत आहे . त्याकरिता माझं मलाच ब्रेन वॉश करावं लागलं . कारण श्रीमंत कुटुंबाची कथा म्हटल्यानंतर त्या सगळ्या गोष्टी येणे ; अर्थात भूमिकेत उतरवणे आवश्यक होते . तो थाट आणि तो रुबाब ; तसेच घमेंड या सगळ्या गोष्टी मला या भूमिकेत उतरवाव्या लागल्या . रायफल चालवताना . . - या चित्रपटातील संजना रायफल चालवते , याचं मला अजिबात टेन्शन आलं नाही . कारण रायफल शूटिंग मी शिकले आहे आणि या चित्रपटात पहिलाच माझा असा शॉट होता , की उंदरांवर मी बंदूक चालवत आहे . अर्थात गोळ्यांनी उंदीर मारत आहे . अभिनेते सलमान खान आणि अनिल कपूर यांच्यासोबत अभिनय - ‘जय हो’ या चित्रपटात सलमान सरांबरोबर काम केले . ‘जय हो’मध्ये अॅक्शन सीन्स नव्हते ; इथे जास्त आहेत . या चित्रपटात मी अॅक्शन केली आहे आणि त्याबाबतीत काही टिप्स मला सलमान सरांनी दिल्या आहेत . अनिल कपूर यांच्याबरोबर पहिलाच सीन करताना खूप टेन्शन आलं होतं . अक्षरशः मी घाबरले होते ; परंतु ते आले आणि म्हणाले , की चला रिहर्सल करूया . मग आम्ही रिहर्लस केली आणि त्यानंतर तो सीन एका टेकमध्येच ओके झाला .


प्रजासत्ताक दिनानिमित्तानं रिलायन्स जिओनं आपल्या ग्राहकांसाठी भन्नाट ऑफर आणली आहे . त्यामुळे जिओच्या ग्राहकांना पूर्वीपेक्षा अधिक डाटा मिळणार आहे . यासाठी ग्राहकांना कोणतेही अतिरिक्त शुल्क भरावे लागणार नाही . नव्या ऑफरनुसार ग्राहकांना १ जीबी डाटाऐवजी १ . ५ जीबी डाटा आणि १ . ५ डाटा प्लान असणाऱ्यांना २ जीबी डाटा मिळणार आहे . काही दिवसांपूर्वी एअरटेलनं रिलायन्स जिओला टक्कर देण्यासाठी नवीन डाटा प्लान आणला होता . एअरटेलनं आपला १ जीबी डाटा प्लान हा १ . ४ जीबी केला होता . पण , जिओनं आपला प्लान लाँच करून एअरटेलला पुन्हा एकदा टक्कर दिली आहे . जिओचा हा प्लान २६ जानेवारी २०१८ पासून सुरू होणार आहे . वाचा : एअरटेल देणार ३९९ रुपयांत ८४ दिवस १ जीबी डेटा जिओचा सर्वात स्वस्त प्लान हा ९८ रुपयांचा असणार आहे . तर सर्वात महागडा प्लान हा ४९८ रुपयांचा आहे . ९८ रुपयांच्या प्लान मध्ये ग्राहकांना २ जीबी डेटा २८ दिवसांसाठी वापरता येणार आहे . याव्यतिरिक्त जिओ युजर्सना फ्री अनलिमिटेड व्हॉइस कॉल , एसएमएस आणि जिओ सूट अॅप वापरण्याची मूभा देण्यात आली आहे . या प्रत्येक प्लानमध्ये पूर्वीपेक्षा अधिक डाटा ग्राहाकांना मिळणार आहे . ५० टक्के अतिरिक्त डाटा देऊन जिओनं ग्राहकांना प्रजासत्ताक दिनाची भेट दिलीय असंच म्हणावं लागेल .


सध्याच्या घडीला टेलिव्हिजन विश्वात बरीच लोकप्रियता मिळालेली अभिनेत्री मौनी रॉय तिच्या बॉलिवूड पदार्पणावरच पूर्ण लक्ष केंद्रित करत आहे . खिलाडी कुमारच्या आगामी ‘गोल्ड’ या चित्रपटातून मौनी महत्त्वाच्या भूमिकेत झळकणार आहे . त्यामुळे सध्या तिच्यावरच अनेकांच्या नजरा खिळल्या आहेत . तिच्या चाहत्यांचा आकडाही दिवसेंदिवस वाढतच आहे . फक्त चित्रपट आणि टेलिव्हिजन विश्वातच नाही तर , मौनी सोशल मीडियावरही बरीच चर्चेत आहे . मौनी चर्चेत असण्याचं मुख्य कारण म्हणजे , तिचं नृत्यकौशल्य . ‘मौनी रॉय ऑफिशियल फॅन क्लब’ या इन्स्टाग्राम पेजवरुन ‘मेरे रश्के कमर’ या गाण्यावर ठेका धरतानाचा मौनीचा व्हिडिओ पोस्ट करण्यात आला आहे . ‘बाहशाहो’ या चित्रपटातील या गाण्याने प्रेक्षकांवर छाप पाडली असतानाच आता मौनीच्या अदांनी त्याला चार चाँद लावले आहेत . या व्हिडिओमध्ये तिच्या अदा आणि नृत्यकौशल्य पाहता ‘देवदास’ चित्रपटातील माधुरी दीक्षितच्या ‘मार डाला’ या गाण्याची आठवण झाल्याचं अनेकांनी कमेंटमध्ये म्हटलं आहे . मौनी या व्हिडिओमध्ये फार सुरेख दिसत असून , पुन्हा एकदा तिने अनेकांची मनं जिंकल्याचं पाहायला मिळत आहे . वाचा : …म्हणून ऋषी कपूर यांना मारण्यासाठी गेला होता संजय दत्त मौनीचा हा एकच व्हिडिओ चर्चेचा विषय ठरत आहे असं नाही . कारण , तिच्या बऱ्याच फॅन पेजवर असे काही व्हिडिओ पोस्ट करण्यात आले आहेत . ज्यामध्ये तिच्या नृत्यकौशल्याची झलक पाहायला मिळत आहे . मालिका विश्वातून मौनीचा सुरु झालेल्या प्रवास , त्यानंतर ‘झलक दिखला जा’मध्ये पाहायला मिळालेलं तिचं नृत्यकौशल्य आणि आता थेट खिलाडी कुमारसोबत स्क्रीन शेअर करण्याची मिळालेली संधी असा तिचा प्रवास पाहता अनेकांनाच या अभिनेत्रीचा हेवा वाटत आहे .


केंद्र सरकारचा मानस केंद्र सरकारच्या माध्यमातून प्रत्येक जिल्ह्य़ात किमान एक आयुष रुग्णालय आणि योगा स्वास्थ्य केंद्र उभारणीचा मानस असून या अनुषंगाने प्रत्येक राज्यातूनदेखील या प्रस्तावाला मागणी असल्याचे प्रथमदर्शनी दिसत आहे . त्याचबरोबर प्राथमिक आरोग्य केंद्राच्या मुख्य आणि उपकेंद्रातदेखील किमान एका आयुषच्या डॉक्टरांचे पथक ठेवण्यासाठी केंद्र सरकार प्रयत्नशील असल्याचे आयुषचे राज्यमंत्री श्रीपाद नाईक यांनी स्पष्ट केले आहे . विविध राज्यांतून यासंबधीच्या प्रस्तावाला मागणी वाढत असून अनेक राज्यांनी याबाबतची उत्सुकताही दर्शिवली आहे . त्याचबरोबर प्रत्येक जिल्ह्य़ात किमान एक तरी योग स्वास्थ्य केंद्राची उभारणी करावी , याबाबतची चाचपणी केंद्राकडून सुरू आहे . आतापर्यंत केंद्राकडे १४ राज्यांनी याबाबत प्रस्ताव पाठवले असून येत्या दोन ते तीन महिन्यांतच एआयआयएमएसप्रमाणेच केंद्र सरकार ऑल इंडिया आयुर्वेद केंद्राचीदेखील उभारणी करणार आहे . याशिवाय ऑल इंडिया इन्स्टिटय़ुट फॉर युनानी आणि ऑल इंडिया इन्स्टिटय़ुट फॉर होमिओपथी उभारण्यासाठीच्या भूखंडालाही मान्यता देण्यात आली आहे . केंद्र सरकारने युनानी केंद्रासाठी गाजियाबाद आणि नारेला येथील भूखंड आरक्षित केलेला आहे . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


ओ ’केफीच्या सहा बळींमुळे भारताचा १०५ धावांत खुर्दा ; ऑस्ट्रेलियाकडे २९८ धावांची आघाडी करायला गेलो एक आणि झाले भलतेच , अशी अवस्था भारताची झाली आहे . गोलंदाजांना अनुकूल खेळपट्टी बनवण्याचा हट्ट भारताच्याच अंगलट आला . स्टीव्ह ओ’केफीच्या प्रभावी गोलंदाजीच्या जोरावर ऑॅस्ट्रेलियाने भारताचा डाव फक्त १०५ धावांत गुंडाळला आणि पहिल्या कसोटी सामन्यावरील पकड घट्ट केली . गहुंजे येथील स्टेडियमवर सुरू असलेल्या या सामन्यासाठी भारतीय गोलंदाजांना धार्जिणी अशी खेळपट्टी बनवण्यात आली . मात्र हेच अस्त्र भारतावर उलटले . ऑस्ट्रेलियाने दुसऱ्या दिवसअखेर दुसऱ्या डावात ४ बाद १४३ धावा करीत २९८ धावांची आघाडी मिळवली आहे . कर्णधार स्टीव्ह स्मिथने केलेल्या नाबाद ५९ धावा आणि त्याने मॅट रेनशॉच्या ( ३१ ) साथीने केलेली अर्धशतकी भागीदारी , हे त्यांच्या डावाचे वैशिष्टय़ ठरले . भारतीय क्षेत्ररक्षकांनी तीन - चार जीवदाने देत ऑस्ट्रेलियन फलंदाजांना अप्रत्यक्षरीत्या साथ दिली . आत्मघातकी फलंदाजी हे भारतीय फलंदाजांची जुनीच सवय आहे , याचा प्रत्यय पुन्हा घडला . सलामीवीर लोकेश राहुलने केलेल्या शानदार अर्धशतकाचा अपवाद वगळता भारताचा एकही फलंदाज फार वेळ खेळपट्टीवर टिकू शकला नाही . त्यामुळेच अवघ्या तीन तासांतच भारताचा पहिला डाव आटोपला . ऑस्ट्रेलियाच्या गोलंदाजांनी केलेल्या प्रभावी माऱ्याला क्षेत्ररक्षकांनी तोलामोलाची साथ दिली . ऑस्ट्रेलियाने पहिल्या डावात केलेल्या २६० धावांना उत्तर देताना भारताची एक वेळ ३ बाद ९४ अशी चांगली स्थिती होती . मात्र उपाहारानंतर ओ’केफीने केवळ ४ . १ षटकांत पाच धावांच्या मोबदल्यात ६ बळी घेत सामन्याचा रंगच पालटवला . त्यातही त्याने एकाच षटकांत तीन बळी घेत भारताला जबरदस्त धक्के दिले . भारताचे शेवटचे सात फलंदाज केवळ ११ धावांमध्ये तंबूत परतले . एकाच डावात पाच किंवा त्यापेक्षा जास्त बळी घेण्याची ओ’केफीची ही पहिलीच कामगिरी आहे . भारताकडून राहुलने एकाकी झुंज देत ६४ धावा केल्या . त्यामध्ये त्याने १० चौकार व एक षटकार अशी फटकेबाजी केली . दिवसाच्या पहिल्याच षटकात मिचेल स्टार्कला बाद करीत रविचंद्रन अश्विनने ऑस्ट्रेलियाचा पहिला डाव २६० धावांवर रोखला . स्टार्कने शैलीदार ६१ धावा करताना जोश हॅझलवूडच्या साथीने ५५ धावांची भागीदारी रचली . धावफलक


बॉलिवूड अभिनेत्री सनी लिओनी पुन्हा एकदा सोनी टीव्हीच्या कपिल शर्मा शोवर गेली . यावर्षी सनी , कपिलच्या शोमध्ये नाताळचे सेलिब्रेशन करणार आहे . पण यावेळी ती एकटी नाही तर तिच्यासोबत तिचा नवरा डॅनियल वेबरही असणार आहे . सनी आणि डॅनियलने कपिलसोबत या भागात फार मजा मस्ती केली . या कार्यक्रमादरम्यान डॅनियलने सनीशी निगडीत अनेक गोष्टींचा खुलासा केला . अशा अनेक गोष्टी तिच्या चाहत्यांना कळणार आहेत ज्या आतापर्यंत अनेकांना माहितही नव्हत्या . डॅनियलने सांगितले की त्यांचे लग्न हिंदू पद्धतीने झाले होते , पण तरीही सनीने कधी त्याच्यासाठी करवा चौथचा उपवास ठेवला नाही . तसेच डॅनियलने हेही सांगितले की , सनी उपाशी अजिबात राहू शकत नाही . जर सनीला काही कारणांमुळे खायला मिळालं नाही तर तिचा सगळा राग डॅनियल वर निघतो . त्यामुळेच डॅनियल तिच्यासोबत कुठेही जाताना खाण्याच्या मुबलक गोष्टी घेऊनच प्रवास करतो . त्यामुळे तिला कधीही भूक लागली तर त्यांच्याकडे खाण्यासाठी काही ना काही असेल याची काळजी डॅनियल नेहमीच घेतो . ‘रईस’ सिनेमातील ‘लैला’ या गाण्यावर लाइव्ह नृत्य करण्यासाठी सनी लिओनीला चार कोटी रुपयांचा प्रस्ताव देण्यात आले असे वृत्त काही दिवसांपूर्वी प्रसिद्ध झाले होते . पण आता खुद्द सनीनेच यात काहीही तथ्य नसल्याचे म्हटले आहे . जर मला या गाण्यावर नृत्य करण्यासाठी ४ कोटी मिळाले असते तर माझ्या एवढी आनंदी या जगात कोणच नसती . पण असे काहीही घडले नाहीये . असे काही घडण्याची मी वाट मात्र नक्कीच बघतेय असे सनीने आयएएनएस या वृत्तसंस्थेशी बोलताना सांगितले . या आयटम साँगच्या निमित्ताने सनी शाहरुखसोबत पहिल्यांदा काम करताना दिसणार आहे . शाहरुख खानसोबत काम करण्याची संधी मिळाल्यामुळे सनीने आनंद व्यक्त केला होता . काही दिवसांपूर्वी सनीने तिच्या अधिकृत ट्विटर अकाऊंटवरुन या चित्रपटाचा ट्रेलर शेअर केला होता . हा व्हिडिओ शेअर करताना तिने लिहिले होते की , ‘मनोरंजनाच्या या दुनियेत काही लोक असे असतात , जे तुमचं आयुष्य बदलून टाकतात . धन्यवाद… शाहरुख आणि राहुल ढोलकिया मला एक संधी दिल्याबद्दल . ’


प्रियांका चोप्राची प्रादेशिक सिनेमाची निर्मिती असलेल्या ‘व्हेंटिलेटर’ सिनेमाचा ट्रेलर प्रदर्शित झाला आहे . मराठीतले मात्तबर कलाकार एकाच सिनेमात दिसणार आहेत . पण , याहूनही सगळ्यात मोठं सरप्राईज कोणतं असेल तर ते आहे बोमन इराणी . बोमन इराणी यांना मराठी फार छान बोलता येतं हे तर सगळ्यांनाच माहित आहे . पण ते मराठी सिनेमात कधीतरी काम करतील असं कोणालाही वाटलं नव्हतं . पण ते शक्य करुन दाखवलंय ते प्रियांका चोप्रा आणि राजेश म्हापुस्कर यांनी . या ट्रेलरमध्ये अगदी सर्वसामान्य माणूस , त्याचे विचार आणि एखादी सेलिब्रिटी त्यांच्यामध्ये आली तर ते कसे वागतील याचे उत्तम चित्रण या सिनेमात केले आहे . आतापर्यंत या सिनेमाचे दोन टिझर प्रदर्शित झाले होते . पण आज या सिनेमाचा ट्रेलरच प्रदर्शित झाल्यामुळे खूप दिवसांनी दमदार संहिता असलेला सिनेमा प्रेक्षकांना पाहायला मिळणार यात काही शंका नाही . आशुतोष गोवारीकर , जितेंद्र जोशी यांची मुख्य भूमिका असलेल्या या सिनेमात गजानन काका म्हणजे जितेंद्रचे बाबा व्हेंटिलेटरवर असतात . ऐनगणपतीत ते आजारी पडल्यामुळे यावर्षी गणपती बसणार की नाही अशी चिंता आत्पेष्टांना असते तर काहींना गजानन काकांची चिंता असते . यासगळ्या कोलाहलात सिनेमाचा ट्रेलर पुढे जातो . एकंदरीत हा ट्रेलर पाहून सिनेमा पाहण्याची उत्सुकता प्रत्येकाच्याच मनात येईल यात काही शंका नाही . निखिल रत्नपारखी , राहुल सोलापूरकर , सुकन्या कुलकर्णी , जितेंद्र जोशी , अच्युत पोद्दार , विजू खोटे , सुलभा आर्या , स्वाती चिटणीस या सगळ्यांबरोबरच तब्बल १८ वर्षांनी आशुतोष गोवारिकर पुन्हा एकदा मराठी चित्रपटसृष्टीत एक अभिनेता म्हणून पदार्पण करत आहेत . आता या मांदियाळीत विनोदाचा बादशाह बोमन इराणीही आलाय म्हणजे हा सिनेमा हसवून हसवून विचार करायला लावणारा असेल अशी शक्यता वर्तवली जात आहे . अशी ही दिग्दर्शक राजेश म्हापुसकर यांची फौज पर्पल पेबल पिक्चर्स निर्मित आणि झी स्टुडिओ प्रस्तुत ‘व्हेंटिलेटर’ या सिनेमातून येत्या ४ नोव्हेंबरला संपूर्ण महाराष्ट्राच्या भेटीला येणार आहे .


मोदी सरकारच्या शेवटच्या वर्षात आयआरसीटीसीच्या वेबसाईटचा चेहरामोहराच बदलणार आहे . आयआरसीटीसीच्या वेबसाईटवर आता नवीन फिचर्स येणार असून यात वेटिंग लिस्ट किंवा आरएसी तिकिटांची कन्फर्म होण्याची शक्यतादेखील कळणार आहे . ‘आयआरसीटीसी’ ( www . irctc . co . in ) या वेबसाईटचा वापर प्रामुख्याने रेल्वे तिकिटांचे ऑनलाइन आरक्षण करण्यासाठी केला जातो . वेबसाईटवरुन दररोज ९ लाख तिकिटांची बुकींग होते . २०१४ मध्ये या वेबसाईटच्या डिझाईन आणि फिचर्समध्ये किरकोळ बदल झाले होते . मात्र , सरकारी वेबसाईट असल्याचा अनुभव वारंवार यायचा . वेबसाईटची मांडणी आणि रंगसंगतीही फारशी आकर्षक नव्हती . वेबसाईट आणखी आकर्षक आणि तितकीच युजर फ्रेंडली राहावी , यावर आता भर देण्यात आला आहे . वेबसाईटवर काही नवीन फिचर्सही आले आहेत . तिकीट कन्फर्म होण्याची शक्यता सांगणारे फिचर हे युजर्ससाठी महत्त्वाचे ठरणार आहे . तिकीट वेटिंग लिस्ट किंवा आरएसीमध्ये असेल तर ते कन्फर्म होण्याची शक्यता आहे का , याचा अंदाज प्रवाशांना येणार आहे . प्रत्यक्ष परिस्थिती आणि त्या काळातील गर्दी या आधारे हा अंदाज वर्तवला जाईल . वेबसाईटमधील नवीन फिचर्स खालीलप्रमाणेः > ग्राहकाला आता ‘माय प्रोफाईल’मध्ये जाऊन पेमेंटसाठी कोणत्या बँकांना प्राधान्य द्यायचे याची निवड करता येईल . यात सहा बँकाची निवड करणे शक्य असेल . > पेमेंट प्रक्रीया पूर्ण झाल्यावर त्याबाबतचा तपशील युजर फ्रेंडली पद्धतीने दिसेल . > ‘माय ट्रान्झेक्शन’ यात युजर्सला बुक केलेल्या तिकिटांची माहिती मिळू शकेल . प्रवासाची तारीख , बुकिंग केल्याची तारीख , आगामी काळातील प्रवास आणि पूर्ण झालेला प्रवास असे वेगवेगळे फिल्टर्स यात असतील .


मराठी चित्रपटसृष्टीत नुकतंच पदार्पण केलेला नवोदित अभिनेता सुमेध मुदगलकर आणि अभिनेत्री संस्कृती बालगुडे लवकरच एका म्युझिक अल्बममध्ये झळकणार आहेत . या अल्बमची निर्मिती समीर परब आणि संतोष परब यांनी केली असून दिग्दर्शन ओमकार माने , जयपाल वाधवानी यांनी केली आहे . ‘बेखबर कशी तू’ असं या म्युझिक अल्बमच नाव असून तो १८ नोव्हेंबर रोजी प्रेक्षकांच्या भेटीला येणार आहे . या गाण्याचे बोल गीतकार आशिष देशमुख आणि व्यान यांनी लिहीले असून व्यान यांनीच संगीतबद्ध केलं आहे . विशेष म्हणजे या गाण्याला रॉकस्टर रोहित राऊतचा आवाज लाभला आहे . दरम्यान , या म्युझिक अल्बमचं डेहराडून , हृषिकेश या सारख्या निसर्गरम्य ठिकाणी चित्रीकरण करण्यात आलं आहे . ‘या म्युझिक अल्बमला प्रस्तुत करताना मला फार आनंद होत आहे . यापूर्वी कधीही अनुभूती न घेतलेली व्हिज्युअल ट्रिट , लोकेशन्स , कॉस्च्युम्स तुम्हांला या अल्बमच्या माध्यमातून पाहता येणार आहे . त्यामुळे हा अल्बम प्रेक्षकांना नक्की आवडेल अशी मला खात्री आहे’ , असं ‘व्हिडियो पॅलेस’चे नानुभाई जयसिंघानी म्हणाले .


‘संयमी’ फेडरर उपांत्यपूर्व फेरीत ‘धीर धरी रे धीरापोटी मिळतील फळे रसाळ गोमटी’ हे तत्त्व डोळय़ांसमोर ठेवत गतविजेता स्वित्र्झलडच्या रॉजर फेडररने संयमी खेळाचा प्रत्यय घडवला आणि ऑस्ट्रेलियन खुल्या टेनिस स्पर्धेची उपांत्यपूर्व फेरी गाठली . अनपेक्षित निकालांमुळे वैशिष्टय़पूर्ण ठरलेल्या शुक्रवारी दक्षिण कोरियाच्या चुंग हय़ुयोनने माजी विजेता सर्बियाच्या नोवाक जोकोव्हिचला पराभवाचा दणका दिला . टेनिस सँडग्रेनने पाचव्या मानांकित डॉमनिक थिएमला पराभूत करत आणखी एक सनसनाटी निकाल नोंदवला . कारकीर्दीत १९ ग्रँड स्लॅम विजेतेपद मिळवणाऱ्या फेडरर याने पुरुष एकेरीमध्ये चौथ्या फेरीत हंगेरीच्या मार्टन फुक्सोव्हिक्स याचा ६ - ४ , ७ - ६ ( ७ - ३ ) , ६ - २ असा पराभव केला . उपांत्यपूर्व फेरीत फेडररला टोमास बर्डिच या १९व्या मानांकित खेळाडूशी दोन हात करावे लागणार आहेत . बर्डिच याने इटलीच्या फॅबिओ फोग्निनी याचा ६ - १ , ६ - ४ , ६ - ४ असा सहज पराभव केला . १४वा मानांकित जोकोव्हिच याला चुंगने ७ - ६ ( ७ - ४ ) , ७ - ५ , ७ - ६ ( ७ - ३ ) असे हरवले . या स्पर्धेत उपांत्यपूर्व फेरी गाठणारा चुंग हा कोरियाचा पहिला खेळाडू आहे . सॅण्डग्रेन याने संघर्षपूर्ण लढतीनंतर थिएम याला ६ - २ , ४ - ६ , ७ - ६ ( ७ - ४ ) , ७ - ६ ( ९ - ७ ) , ६ - ३ असे पराभूत केले . फेडरर व जोकोव्हिच यांच्या सामन्यांबाबत कमालीची उत्कंठा निर्माण झाली होती . शांतचित्ताने खेळण्याबाबत ख्यातनाम असलेल्या फेडररने फुक्सोव्हिक्सविरुद्ध दोन तासांच्या खेळात फोरहँड व बॅकहँडच्या बहारदार फटक्यांचा सुरेख खेळ केला . तसेच त्याने व्हॉलीजचाही कल्पकतेने उपयोग केला . दुसऱ्या सेटमध्ये त्याला झुंजावे लागले . तथापि , फेडररने टायब्रेकरमध्ये वर्चस्व राखताना सामना जिंकला . द्वितीय मानांकित फेडरर याने पाच वेळा ऑस्ट्रेलियन खुल्या स्पर्धेचे अजिंक्यपद पटकावले आहे . जोकोव्हिचने सहा वेळा मेलबर्न पार्कवर चषक उंचावला आहे . मात्र २००७नंतर पुन्हा एकदा त्याचे आव्हान चौथ्या फेरीतच संपुष्टात आले . मागील वर्षी जोकोव्हिचला दुसऱ्या फेरीतच बाहेरचा रस्ता धरावा लागला होता . पुरुष दुहेरीत बोपण्णा व शरन पराभूत भारताच्या रोहन बोपण्णा व दिविज शरन यांना ऑस्ट्रेलियन खुल्या टेनिस स्पर्धेतील पुरुष दुहेरीत पराभवाला सामोरे जावे लागले . बोपण्णा हा एडवर्ड रॉजर व्हॅसेलिनसह या स्पर्धेत खेळत आहे . शरण याने अमेरिकन खेळाडू राजीव रामसह स्पर्धेत भाग घेतला आहे . बोपण्णा व व्हॅसेलिन यांना ऑलिव्हर मराच ( ऑस्ट्रिया ) व मॅट पेव्हिक ( क्रोएशिया ) यांनी ४ - ६ , ७ - ६ ( ७ - ५ ) , ६ - ३ असे हरवले . हा सामना दोन तास चालला होता . लुकाझ क्युबोट ( पोलंड ) व मार्सेलो मिलो ( ब्राझील ) यांनी शरन व राम यांचे आव्हान ३ - ६ , ७ - ६ ( ७ - ४ ) , ६ - ४ असे संपुष्टात आणले . हा सामना सव्वादोन तास चालला . पूर्णपणे तंदुरुस्त नव्हतो दुखापतीमुळे सहा महिने मी स्पर्धात्मक सरावापासून वंचित होतो . त्यानंतर येथील स्पर्धेद्वारे मी पुनरागमन केले होते . मात्र शंभर टक्के तंदुरुस्त नव्हतो . तरीही चौथ्या फेरीपर्यंत मजल गाठली . ही माझ्यासाठी खूप चांगली कामगिरी आहे . चुंग हा नैपुण्यवान खेळाडू आहे . त्याने सुरेख खेळ केला . माझा खेळ अपेक्षेनुसार झाला नाही , असे जोकोव्हिचने सांगितले . विश्वासच बसत नाही जोकोव्हिच हा माझ्यासाठी प्रेरणास्थान आहे . त्याच्या शैलीसारखीच मी शैली विकसित केली आहे . त्याच्यावर मी सरळ तीन सेटमध्ये मात करू शकलो , यावर विश्वासच बसत नाही . जोकोव्हिचविरुद्धच्या लढतीसाठी थोडी पूर्वतयारी केली होती . तरीही नैसर्गिक खेळ करण्यावर भर दिला . अपेक्षेनुसार माझा खेळ झाला . जोकोव्हिचकडून भरपूर चुका झाल्या . त्याचाही मला फायदा मिळाला . माझा खेळ पाहण्यासाठी माझे मूठभर चाहते उपस्थित होते , तर बहुतांश प्रेक्षकांचा जोकोव्हिच याला पाठिंबा होता . मात्र मी त्याकडे दुर्लक्ष केले व खेळत राहिलो . त्यामुळेच स्वप्नवत कामगिरी करू शकलो , असे चुंग याने सांगितले . अपेक्षेपेक्षा सहज विजय माझा प्रतिस्पर्धी फुक्सोव्हिक्स लढवय्या खेळाडू आहे . त्यामुळे विजय मिळवताना पाच सेटपर्यंत लढत द्यावी लागेल , असे मला वाटले होते . तथापि , अपेक्षेपेक्षा मला खूपच सहज विजय मिळाला . विजयी वाटचाल राखण्यात यश मिळाल्याचे मला समाधान वाटते . टोमास बर्डिच याच्याविरुद्ध जिंकण्यासाठी मला हा विजय महत्त्वाचा आहे . बर्डिच हा धोकादायक खेळाडू आहे . – रॉजर फेडरर .


ज्येष्ठ अभिनेत्री रेखा यांनी नुकतीच एका डान्स रिअॅलिटी शोमध्ये हजेरी लावली होती . त्या कार्यक्रमात चिमुरड्या स्पर्धकांसोबत रेखा यांची चांगलीच गट्टी जमली होती . सोशल मीडियावरही या कार्यक्रमातील काही व्हिडिओ प्रचंड व्हायरल झाले . चिरतरुण सौंदर्याचं प्रतिक म्हणून ओळखल्या जाणाऱ्या रेखा यांच्याविषयीची आणखी एक चर्चा सध्या कलाविश्वात रंगल्याचे पाहायला मिळत आहे . विवध कार्यक्रमांना हजेरी लावणाऱ्या रेखा नेहमीच नवोदित कलाकारांचे तोंड भरुन कौतुक करतात . अभिनेत्री दीपिका पदुकोणलादेखील याचा अनेकवेळा अनुभव आला आहे . चित्रपटसृष्टीत पदार्पण करुन जवळपास दहा वर्षे उलटली असूनही दीपिका सतत तिच्या चित्रपटांच्या निवडीमध्ये प्रयोगशीलता राखते . नेहमीच काही नव्या भूमिकांना न्याय देण्याचा प्रयत्न करते . तिच्या याच प्रयत्नांची प्रशंसा करण्यासाठी रेखा यांनी तिला खास भेटवस्तू दिली होती . दीपिकासाठीदेखील ही बाब तितकीच महत्त्वाची होती . माध्यमांसमोर नेहमीच दीपिकाचे कौतुक करणऱ्या रेखा यांनी दीपिकाला भेट स्वरुपात एक सुंदर साडी देऊ केली . वाचा : ‘जब वी मेट’मधील गीतचा प्रियकर आठवतोय… मुख्य म्हणजे काही दिवसांपूर्वी याच साडीमुळे दीपिका चर्चेत आली होती . आपल्या बालपणीच्या मित्राच्या लग्नात दीपिकाने हीच साडी नेसली होती . लाल रंगाची भरजरी साडी , सोन्याचा चोकर आणि साजेशी केशभूषा केल्यामुळे या साडीत तिचे सौंदर्य आणखीनच खुलून आले होते . ‘हिंदुस्तान टाइम्स’ने प्रसिद्ध केलेल्या वृत्तानुसार , दीपिकाची ती साडी अनेकांनाच आवडली होती . किंबहुना साडीविषयी कोणी विचारल्यास , दीपिका मोठया अभिमानाने ती आपल्याला रेखा यांनी भेट दिल्याचे सांगत होती .


शाओमी या चिनी कंपनीने अगदी कमी काळात भारतीय बाजारात आपले वेगळे स्थान निर्माण केले आहे . शाओमीच्या एमआय नोट ४ च्या प्रचंड यशानंतर बहुप्रतिक्षीत शाओमी रेडमी नोट ५ हा फोनही लाँच केला . त्यानंतरही कंपनीने आपली अनेक आकर्षक मॉडेल बाजारात दाखल करत आपल्या ग्राहकांना खूश केले . आता कंपनीने आपले आणखी एक नवीन मॉडेल दाखल करत ग्राहकांना आणखी एक सुखद धक्का देणार आहे . ३१ मे रोजी कंपनी आपला Xiaomi Mi 8 हा फोन बाजारात दाखल करणार असल्याची शक्यता आहे . ३१ मे रोजी कंपनीच्या चीनमध्ये होणाऱ्या एका कार्यक्रसाठी माध्यमांना आमंत्रणे देण्यास सुरुवात झाली आहे . या कार्यक्रमात कंपनी आपला फ्लॅगशीप स्मार्टफोन Mi 8 लाँच करण्याची शक्यता आहे . शाओमीची भारतातील मागणी पाहता हा फोन चीननंतर लगेचच भारतातही लाँच होण्याची शक्यता आहे . काही दिवसांपूर्वी कंपनी आपला Mi 8 फोनची अॅनिव्हर्सरी एडिशन लाँच करणाऱ असल्याच्या चर्चा रंगल्या होत्या . याचा एक फोटोही सोशल मीडियावर व्हायरल झाला होता . कंपनीला बाजारात दाखल होऊन ८ वर्ष पूर्ण झाल्याच्या निमित्ताने कंपनी Mi 8 दाखल करेल असे बोलले जात आहे . मात्र कंपनीने याच्या आधी Mi 6 फ्लॅगशीप लाँच केला , त्यानंतर Mi 7 लाँच केलेला नसल्याने आता थेट Mi 8 लाँच करणार का याबाबत प्रश्नचिन्ह आहे . Mi 8 या फोनमध्ये असणाऱ्या फिचर्सबाबत आणि किंमतीबाबत बाजारात जोरदार चर्चा सुरु आहे . शिओमीने नुकताच आपला रेडमी एस 2 हा फोन लॉन्च केला होता . खास सेल्फी आणि व्हिडीओ कॉलिंग करणाऱ्यांना लक्ष्य करुन या फोनची निर्मिती करण्यात आली आहे . हा आमचा आतापर्यंतचा ‘बेस्ट रेडमी सेल्फी स्मार्टफोन’ असल्याचा दावा कंपनीने केला आहे . चिनी मार्केटमध्ये हा फोन रोज गोल्ड , शॅम्पेन गोल्ड आणि प्लॅटिनम सिल्वर या रंगांमध्ये उपलब्ध करण्यात आला आहे . चीनमध्ये वर्धापनदिनानिमित्त होणाऱ्या कार्यक्रमात कंपनी आपली इतर अनेक उत्पादने लाँच करेल असेही सांगण्यात आले आहे .


आयपीएलच्या दहाव्या मोसमातील प्ले - ऑफच्या लढती निश्चित झाल्या असून , मुंबई इंडियन्स , रायझिंग पुणे सुपर जायंट्स , सनरायझर्स हैदराबाद आणि कोलकता नाईट रायडर्स या संघांनी प्ले - ऑफमध्ये स्थान मिळविले आहे . मुंबई इंडियन्स आणि रायझिंग पुणे सुपरजायंट्स हे संघ पहिल्या आणि दुसऱ्या स्थानावर असल्याने या दोन संघांमध्ये 16 तारखेला वानखेडे स्टेडियमवर अंतिम सामन्यासाठी क्वालिफायर सामना होणार आहे . या दोन्ही संघांमध्ये विजेता संघ थेट अंतिम सामन्यासाठी पात्र होणार आहे . तर , पराभूत संघाला अंतिम फेरीत जाण्यासाठी आणखी एक संधी मिळणार आहे . कोलकता नाईट रायडर्स आणि सनरायझर्स हैदराबाद यांच्यात होणाऱ्या लढतीतील विजेता संघाशी क्वालिफायर लढतीत पराभूत झालेल्या संघाला खेळावे लागेल . कोलकता आणि हैदराबाद यांच्यातील सामना बंगळूरमधील एम . चिन्नास्वामी स्टेडियमवर 19 मे रोजी होणार आहे . या सामन्यात पराभव झालेला संघ आयपीएलबाहेर जाईल . आयपीएलच्या साखळी फेरीतील सामने संपले असून , मुंबईचा संघाचे 20 , पुण्याचे 18 , हैदराबादचे 17 आणि कोलकता संघाचे 16 गुण झाले होते . त्यानुसार क्रमवारी ठऱली आहे . आयपीएलचा करंडक कोणता संघ उंचावणार हे 21 मे कळेल . आयपीएलच्या गुणतालिकेत पहिल्या स्थानावर असलेल्या रोहित शर्माच्या नेतृत्वाखाली मुंबई इंडियन्स संघाची कामगिरी यंदाही चांगली झालेली आहे . त्यांनी यापूर्वी 2013 आणि 2015 मध्ये ही स्पर्धा जिंकलेली आहे . तर , दुसरीकडे पुणे संघाला बेन स्टोक्स आणि इम्रान ताहीर यांच्याशिवाय प्ले - ऑफची लढत खेळावी लागणार आहे . स्टोक्सच्या अष्टपैलू कामगिरीची उणीव पुणे संघाला नक्कीच जाणवेल . चँपियन्स करंडकाच्या तयारीसाठी ताहीर आणि स्टोक्स मायदेशी रवाना झाले आहेत . ऑस्ट्रेलियाचा कर्णधार स्टिव्ह स्मिथ आणि महेंद्रसिंह धोनी यांच्यावर संघाची पूर्ण मदार असणार आहे . प्ले - ऑफच्या लढती -


शाओमीने अद्याप आपल्या नव्याने येणाऱ्या Mi Mix 2s या मोबाईलबद्दलच्या कोणत्याही गोष्टी जाहीर केलेल्या नाहीत . मात्र मोबाईलच्या मार्केटमध्ये कोणताही नवीन फोन येणार असला की त्याचे फिचर्स लीक होतात , त्याचप्रमाणे शाओमीच्या या फोनचे फिचर्स लीक झाले आहेत . विशेष म्हणजे या फोनचे फिचर iPhone X सारखे असतील अशी शक्यता वर्तविण्यात येत आहे . या शाओमीच्या फोनचा व्हीडिओ सोशल मीडियावर मोठ्या प्रमाणात व्हायरल होत आहे . त्याबाबत अद्याप कंपनीकडून कोणतीही अधिकृत माहिती मिळालेली नसली तरीही शाओमीचे नवीन मॉडेल असेच असेल असे बोलले जात आहे . मागील वर्षी अॅपलनं आपला सर्वात महागडा iPhone X हा फोन लाँच केला . अद्यावत तंत्रज्ञानानं युक्त असलेल्या या फोनमधल्या फेस रिकग्नेशन फीचरनं त्याला वेगळी ओळख दिली . पण , लाँच केल्यानंतर अॅपलच्या या महागड्या फोनला अपेक्षित प्रतिसाद न लाभल्यानं यावर्षी त्या फोनची निर्मिती बंद करण्याचं कंपनीने ठरवले . त्यालाच टक्कर देणारा आणि त्याच्याशी मिळतीजुळती फिचर्स असणारा फोन शाओमी बाजारात आणत असल्याच्या चर्चांना उधाण आले आहे . शाओमीच्या या नव्या Mi Mix 2s फोनला आयफोनप्रमाणे होमचे बटण नसेल अशी शक्यता आहे . व्हायरल होणारा व्हिडिओ खरा असेल असे धरले तर या फोनचा फिंगरप्रिंट स्कॅनरही iPhone X प्रमाणे असेल असे म्हटले जात आहे . मात्र शाओमीने अशाप्रकारे आपल्या मोबाईलला फिंगरप्रिंटचा पर्याय देणे हे पहील्यांदाच झालेले नाही . यामध्ये ८४५ स्नॅपड्रॅगन प्रोसेसर असेल तसेच ५ . ९९ इंचाची एचडी स्क्रीन असेल असेही सांगण्यात येत आहे . ८ जीबी रॅम असलेल्या या फोनला १२८ जीबी आणि २५६ जीबी स्टोरेजचा पर्याय देण्यात आला आहे . तसेच ड्युएल कॅमेरा आणि ३४०० मिलीअॅम्पियर्सची बॅटरी देण्यात आली आहे .


राष्ट्रीय पुरस्कार विजेत्या अभिनेत्री सुहासिनी मणीरत्नम या राजकारणात प्रवेश करणार असल्याची चर्चा सध्या प्रसारमाध्यमांमध्ये रंगली आहे . यामुळे नेटिझन्सना आश्चर्याचा धक्का बसला असून त्यांनी सुहासिनी यांना ट्रोल करायला सुरुवात केलीय . त्यांच्याशी निगडीत असलेल्या बहुतेक मिम्समध्ये त्यांच्या आणि कमल हसन यांच्यातील नातेसंबंधाचा उल्लेख आहे . वाचा : शाहरुखला पुन्हा एकदा पालिकेचा दणका ; ‘रेड चिलिज’च्या कार्यालयावर हातोडा एका स्थानिक वृत्तपत्राला दिलेल्या मुलाखतीत सुहासिनी म्हणाल्या की , गेल्या बऱ्याच काळापासून आपल्याकडे एक महिला ( जे जयललिता ) शासन करत आहे . मग आम्ही राजकारणात प्रवेश का करू नये ? केवळ कमल हसन आणि रजनीकांत हेच राजकारणात प्रवेश करणार का ? जर लोकांनी आम्हाला पाठिंबा दिला तर आम्हीही राजकारणात प्रवेश करू . ज्याप्रमाणे लोकांनी जयललितांवर विश्वास ठेवून त्यांना सरकार चालवण्याची जबाबदारी सोपवली , त्याप्रमाणे त्यांनी राधिका , रेवती , नाधिया आणि सुहासिनी यांच्यावरही विश्वास ठेवायला हवा . अखेर सर्वकाही नागरिकांवर अवलंबून आहे . सुहासिनी यांच्या या वक्तव्यावरूनच त्यांना ट्रोल केले जाऊ लागले . यावर आपले मत ट्विटरवर मांडत त्या म्हणाल्या की , आपण ट्विटरचा वापर सामाजिक जागरूकता पसरवण्यासाठी , मैत्री वाढवण्यासाठी , आपल्याकडे असलेल्या माहितीचा प्रसार करण्यासाठी , नवीन प्रोजेक्ट्सची माहिती देण्यासाठी किंवा कोणतं नवीन पुस्तक वाचलं , चित्रपट पाहिला याविषयी सांगण्यासाठी करतो . जेव्हा इतक्या गोष्टी तुम्हाला ट्विटरच्या माध्यमातून करता येऊ शकतात मग तुम्ही द्वेषाचा प्रसार का करता ? मी आज ज्या ठिकाणी आहे आणि जे काही काम करतेय त्याचा मला आनंद आहे . त्यामुळे खोटे वृत्त आणि तर्कवितर्कांवर तुमचा वेळ वाया घालवू नका . वाचा : रुपेरी पडद्यावर पुन्हा झिंगाट एण्ट्री करण्यासाठी रिंकू सज्ज ! काही दिवसांपूर्वी नसिरुद्दीन शहा आणि कल्की कोचलीन यांच्यासोबत सुहासिनी ‘वेटिंग’ या बॉलिवूड चित्रपटात झळकल्या होत्या . तसेच , अभिनेता डल्कर सलमानच्या आजच प्रदर्शित झालेल्या ‘सोलो’ या दुहेरी भाषिक चित्रपटातही त्यांनी काम केलेय .


चेन्नईमध्ये बॉलिवूड अभिनेता हृतिक रोशनविरोधात फसवणुकीची तक्रार दाखल करण्यात आली असून , त्याच्यासोबतच आणखी आठजणांचं नावही या प्रकरणात गोवलं गेलं आहे . ‘टाइम्स ऑफ इंडिया’मध्ये प्रसिद्ध करण्यात आलेल्या वृत्तानुसार आर . मुरलीधरन यांनी ही तक्रार केली आहे . आपल्याला हृतिकचा २०१४ मध्ये अनावरण झालेल्या ‘एचआरएक्स’ या ब्रँडमध्ये ‘स्टॉकिस्ट’ म्हणून निवडण्यात आलं होतं , असं मुरलीधरन यांचं म्हणणं आहे . रोशन आणि त्याच्या इतर सहकाऱ्यांनी आपल्याला २१ लाखांचा गंडा घातल्याचा आरोप त्यांनी केला आहे . सदर कंपनीने त्यांच्या उत्पादनांचा योग्य आणि ठरलेला पुरवठा केला नसल्याचंही ते म्हणाले आहेत . त्याशिवाय कोणत्याही पूर्वसुचनेशिवाय त्यांनी ही कंपनी बंद केल्यामुळे पुढे कंपनीच्या उत्पादनांची विक्रीही झाली नाही . ज्यानंतर त्यांनी या वस्तू ज्यावेळी कंपनाकडे परत पाठवल्या तेव्हाही त्यांनी त्या उत्पादनांच्या बदल्यात मुरलीधरन यांना रक्कम देण्यास मनाई केली . वाचा : मानधन न स्विकारताही आमिर असा कमावतो बक्कळ नफा मुरलीधरन यांच्या तक्रारीनंतर कोडुंगयूर पोलिसांनी या सर्व प्रकरणाविषयी भारतीय दंडसंहितेअंतर्गत येणाऱ्या कलम ४२० अंतर्गत गुन्हा दाखल दाखल केला आहे . दरम्यान , आता हृतिककडून या सर्व प्रकरणी काय उत्तर दिलं जाणार हे पाहणं महत्त्वाचं ठरणार आहे . सध्याच्या घडीला तो आगामी चित्रपटाच्या तयारीत असून , विकास बहलने या चित्रपटाच्या दिग्दर्शनाची धुरा सांभाळली आहे . ‘सुपर ३०’ असं या चित्रपटाचं नाव असून , जानेवारी २०१९ मध्ये हा चित्रपट प्रेक्षकांच्या भेटीला येणार आहे .


सलमान खानच्या बहुप्रतिक्षित आणि बहुचर्चित आगामी ‘रेस ३’ या चित्रपटाचा ट्रेलर अखेर प्रेक्षकांच्या भेटीला आला आहे . गेल्या काही दिवसांपासून सोशल मीडियावर या ट्रेलरची जोरदार चर्चा होती आणि आज सलमानने त्याच्या ट्विटर अकाऊंटवरून तो शेअर केला आहे . रेमो डिसूझा दिग्दर्शित या चित्रपटात नावाजलेल्या कलाकारांसोबतच दमदार संवाद आणि अॅक्शनचा भरणा पाहायला मिळतो . ‘ये रेस जिंदगी की रेस है , किसीकी जिंदगी लेके ही खत्म होगी , ’ या दमदार संवादाने ट्रेलरची सुरुवात होते . बॉलिवूडचा ‘दबंग’ खान अर्थात सलमानचा अॅक्शन अवतार यामध्ये पुन्हा एकदा पाहायला मिळणार आहे . तीन मिनिटांच्या या ट्रेलरमध्ये भरभरून साहसदृश्य , एव्हरग्रीन स्टार अनिल कपूरचा हटके अंदाज , बॉबी देओलची एण्ट्री आणि जॅकलीन फर्नांडिस , डेझी शाह या अभिनेत्रींचा मादक अंदाज पाहायला मिळतो . २००८मध्ये प्रदर्शित झालेल्या ‘रेस’ या चित्रपटाचा हा तिसरा भाग आहे . पहिल्या भागात सैफ अली खानने मुख्य भूमिका साकारली होती . त्यानंतर ‘रेस २’ २०१३ मध्ये प्रदर्शित झाला . या दोन्ही चित्रपटांच्या दिग्दर्शनाची धुरा अब्बास मस्तान यांनी सांभाळली होती . त्यानंतर आता तिसऱ्या भागात रेमोने सलमान खानला मुख्य भूमिकेत घेतलं . या तिन्ही चित्रपटांमध्ये झळकणारा एकमेव अभिनेता म्हणजे अनिल कपूर . मुंबई , अबु धाबी , काश्मीर , लेह आणि लडाख यांसारख्या ठिकाणी या चित्रपटाची शूटिंग झाली . पुढच्या वर्षी ईदच्या मुहूर्तावर ‘रेस ३’ प्रेक्षकांच्या भेटीला येणार आहे . त्यामुळे ईदच्या मुहूर्तावर सलमानकडून चाहत्यांना परफेक्ट भेट मिळणार असं म्हणायला हरकत नाही . पाहा ट्रेलर -


आपल्या अभिनयाने केवळ बॉलीवूड नाही तर हॉलीवूडलाही वेड लावणारी बॉलीवूडची देसी गर्ल प्रियांका चोप्रा क्वांटिको सिरीजने प्रेक्षकांचे मनोरंजन करण्यास सज्ज झाली आहे . क्वांटिकोच्या पहिल्या सिजननंतर आता क्वांटिको २ मध्येही ती अॅलेक्स पॅरिशची भूमिका साकारणार आहे . नुकताचं क्वॉटिको रिटर्न्सचा टीझर प्रदर्शित करण्यात आला . या सिजनमध्ये प्रियांका चोप्रा आणि जॅक मॅकलाफलिन यांच्यात जबरदस्त केमिस्ट्री पाहावयास मिळू शकते . याव्यतिरीक्त यात जोहाना ब्रॅडी आणि यास्मिन अल मास्री यांच्याही भूमिका आहेत . क्वांटिको २ मालिकेत केवळ रोमान्सचं नाही तर परिपूर्ण अॅक्शनचाही आनंद घेता येणार आहे . पहिल्या सिजनच्या तुलनेत यात अॅक्शनचा अधिक भरणा करण्यात आल्याचे वृत्त फिल्मी मंकीने दिले आहे . क्वांटिकोच्या अधिकृत ट्विटर हॅण्डलवरून नव्या सिरीजचा टीझर प्रदर्शित करण्यात आला आहे . या महिन्याच्या २५ तारखेपासून ही मालिका सुरु होणार आहे . ‘क्वाटिंको २’ शिवाय प्रियांका ‘बेवॉच’ या चित्रपटामध्येही साकारताना दिसणार आहे . या चित्रपटाद्वारे ती हॉलीवूडमध्ये पदार्पण करतेय . यात अलेक्झांड्रा दद्दारिओ , इलफेनेश हॅडेरा आणि केली या अभिनेत्री तसेच ड्वेन जॉन्सन ( रॉक ) , झॅक एफरॉन , जॉन बॅस हे कलाकारही झळकणार आहेत . इतकेच नाही तर प्रियांका आता मराठी चित्रपटसृष्टीतही पदार्पण करतेय . व्हेंटिलेटर या मराठी चित्रपटाची निर्मिती ती करणार असून हिंदीतील दिग्दर्शक राजेश म्हापुसकर याचे दिग्दर्शन करणार आहेत . सिनेसृष्टीतील मातब्बर मंडळी व्हेंटिलेटरच्या निमित्ताने एकाच पडद्यावर पाहण्याची संधी प्रेक्षकांना मिळणार असल्याचे , दिग्दर्शक राजेश म्हापुसकर यांनी म्हटले आहे .


भारतात विशेषतः महाराष्ट्रासारख्या राज्यात प्रदूषणाचे प्रमाण दिवसेंदिवस वाढत चालले आहे . वाहनांची वाढती संख्या आणि इतर अनेक गोष्टींमुळे हे प्रदूषण गंभीर रुप धारण करत आहे . त्याचा आरोग्यावरही अतिशय वाईट परिणाम होतो . नुकत्याच समोर आलेल्या एका सर्वेक्षणानुसार वाहनांतून येणाऱ्या धुरामुळे होणारे प्रदूषण आणि साबण , डिओड्रंट आणि पर्फ्युममुळे होणारे प्रदूषण हे सारखेच असते . विशेष म्हणजे या गोष्टींमुळे हवा मोठ्या प्रमाणात प्रदूषित होते . सध्या कार आणि ट्रकमधून जितका धूर हवेत पसरतो तितकेच प्रदूषण या तीन गोष्टींमुळे होत असल्याचे म्हटले आहे . साबण आणि डिओ यांसारख्या पेट्रोलियम असणाऱ्या वस्तूंमध्ये पेट्रोलियम असणारी रसायने असतात . ही रसायने हवा प्रदूषित करतात , हवेत असणाऱ्या कणांत ही रसायने मिसळल्याने धुर आणि धुके यांचे मिश्रण म्हणजेच धुरके तयार होते . या धुरक्यामुळे दमा , फुफ्फुसांचा कर्करोग , हृदयरोग यांसारखे आजार होतात . कधी हे आजार जास्त गंभीर रुप धारण करण्याचीही शक्यता असते . त्यामुळे हवेतील प्रदूषणाबरोबरच हे प्रदूषणही आरोग्यासाठी अतिशय घातक असते . त्यामुळे या उत्पादनांचा वापर करत असताना काळजी घेणे आवश्यक आहे . वाहनांच्या धुरामुळे प्रदूषण कमी व्हावे यासाठी काही नियम आहेत . मात्र साबण आणि डिओमुळे होणाऱ्या प्रदूषणाबाबत जनजागृती नसल्याने त्याची कुठेच नोंद केली जात नाही .


आपल्यातील अनेक जण व्हॉटसअॅप नियमित वापरत असतात . मात्र कामापुरता या अॅपचा वापर करत असल्याने यामध्ये देण्यात आलेल्या काही विशेष सुविधांची आपल्याला माहिती नसते . मात्र हे माहित करुन घेतल्यास हे अॅप्लिकेशन वापरणे आपल्यासाठी आणखी फायद्याचे ठरु शकते . तर काय आहेत या नवीन सुविधा ज्या या कंपनीने आपल्याला उपलब्ध करुन दिल्या आहेत . पाहूया… १ . तुमचे मित्रमैत्रीण नेमके कुठे आहेत हे तुम्ही शोधू शकणार तुमचा मित्र काही कारणाने तुमच्याशी खोटे बोलत असेल आणि तुम्हाला त्याचा थांगपत्ता काढायचा असेल तर हा शोध घेता येणार आहे . तुमच्या मित्राला तुम्ही त्याचे लोकेशन शेअर करायला सांगू शकताय त्यामुळे तो नेमका कुठे आहे हे तुम्हाला अगदी काही क्षणात कळेल . अशाप्रकारे लोकेशन शेअर केल्यावर त्या विशिष्ट पत्त्याचे नाव तुम्हाला दिसणार नाही . २ . वेगवेगळ्या चॅटसाठी वेगवेगळ्या टोन्स आपण मोबाईलला ज्याप्रमाणे वेगवेगळ्या व्यक्तींसाठी वेगवेगळ्या रिंगटोन सेट करु शकतो त्याचप्रमाणे व्हॉटसअॅप चॅटसाठीही वेगवेगळ्या टोन्स लावता येणार आहेत . त्यामुळे केवळ मोबाईल वाजल्यावर कोणाचा मेसेज आला हे समजू शकणार आहे . व्हॉटसअॅपमधील सेटींग्जमध्ये जाऊन हे कस्टम नोटीफीकेशन चालू करता येऊ शकते . ३ . मोबाईल डेटा करा सेव्ह तुम्ही ३ जी किंवा ४ जी कोणतीही सुविधा वापरत असाल किंवा वायफाय आणि अनलिमिटेड इंटरनेट सुविधेचा लाभ घेत असाल तरीही तुम्ही इंटरनेट डेटा सेव्ह करु शकता . ४ . या अॅपशी तुमच्या फोनमधील सगळे कॉन्टॅक्ट जोडू शकता तुम्ही नवीन फोन घेतला आणि तुमच्या जुन्या फोनमधले सगळे कॉन्टॅक्ट नंबर तुम्हाला नव्या फोनवर घ्यायचे असतील तर तुम्ही हे व्हॉटसअॅप डाऊनलोड करुन तुमचा मोबईल नंबर कनेक्ट केल्यास तुमचे जुने कॉन्टॅक्ट तुम्हाला मिळू शकतात . ५ . महत्त्वाचे मेसेज स्टार करुन ठेवता येतील एखाद्या ग्रुपवर काही महत्त्वाचे मेसेज आला असल्यास तो स्टार करुन ठेवता येतो जेणेकरुन तुम्हाला पाहीजे तेव्हा तो मेसेज सहजपणे काढून वाचता येतो . यामध्ये संपूर्ण ग्रुपमधील मेसेजेस वर स्क्रोल करण्याची आवश्यकता नसते .


दिवाळीत एकमेकांसमोर उभ्या ठाकत असलेल्या “ए दिल है मुश्किल ” आणि “शिवाय” यांच्या तगड्या स्पर्धेतील “शिवाय” ला अपशकुन करण्यासाठी कमाल खानने केलेल्या प्रयत्नावरील अजय देवगनने ट्विटरवर व्यक्त केलेल्या रागाने प्रसार माध्यमातून तीव्र प्रतिक्रिया उमटली . या सार्यातून एक गोष्ट स्पष्ट झाली की , “पडद्याआड” बरेच काही घडत तर असतेच पण व्यावसायिक कुरघोडीत दुसर्याचे कित्येक कोटींचे नुकसान करण्यातही आनंद मिळत असतो . चित्रपट पाडण्याची खेळी अजिबात नवीन नाही . साधारणपणे ‘मेरा नाम जोकर’ पासून चित्रपट पाडण्याचे उद्योग सुरू झाल्याचे दिसते . १९७० सालची ही धक्कादायक गोष्ट . नॉव्हेल्टी हे तेव्हाचे मुख्य चित्रपटगृह . तेथे पहिल्याच दिवशी तीनही खेळांना दोन मध्यंतरचा चार तासांचा चित्रपट पाहून बाहेर पडणारा प्रेक्षक ‘पिक्चर बेकार है बोअर है फ्लॉप है’ असे जोरजोरात ओरडतच कोणी एक बाहेर यायचा . अशा ओरडण्याचा पुढील खेळाला आत जाणार्यांवर परिणाम होतोच . किंबहूना तो करायचाच असतो . अशा प्रतिसादाने काळाबाजारातील तिकीट दर कोसळतो . चित्रपट फ्लॉप झाल्याची ती एक खूण असते . त्या काळात मुख्य चित्रपटगृह हा एक महत्त्वपूर्ण फंडा होता . ‘मेरा नाम जोकर’च्या बाबतीत चित्रपट पाडण्याची खेळी जमली . दुसर्याच आठवड्यात त्याची लांबी कमी करून तो एका मध्यंतरचा केला . प्रेक्षकांना विचलित करुनन नाटक वा चित्रपट पाडण्याचे विविध स्तरावरचे प्रयत्न काळासोबत बदलत गेले . अगदी काही समीक्षकांनाही फितवले जाते अशी दबक्या आवाजात चर्चा आहे . जितेंद्रने आपल्या चलतीच्या कालावधीत दक्षिण भारतात तयार होणार्या हिंदी चित्रपटाची समीक्षा कायमच टाळण्यामागे असेच काही कारण आहे . शाहरुख खानने आशुतोष गोवारीकरच्या ‘स्वदेस’मधे भूमिका स्वीकारल्यावर शाहरुख फक्त आपल्याच चित्रपटात असावा वा दिसावा असे मानण्यात धन्यता असणारा चित्रपटसृष्टीतील एक गट नाराज झाला व त्यांनी चित्रपटाला अपशकुन करण्याच्या प्रत्यक्ष अप्रत्यक्ष चाली रचल्या हे लपले नाही . चित्रपट पाडण्याच्या काही खेळी आहेत . महत्त्वाची चित्रपटगृहे मिळू न देणे , काळाबाजारातील तिकीटाचा दर पाडणे , आपण तिकीटे खरेदी करुन कमी पैशात विकणे , त्यातून चित्रपटाला गर्दीच नाही असे वातावरण निर्माण करणे , पहिल्याच दिवशी चित्रपटाच्या विरोधात सोशल साइट्सवर वेगाने मत व्यक्त करुन सामाजिक , सांस्कृतिक क्षेत्रात वातावरण गढूळ करणे , काही समीक्षकांना मॅनेज करणे , व्हॉट्सअपवर चित्रपटावरुन निरर्थक विनोद करणे आणि या सगळ्याला गती देणे . याचा नेमका उगम कसा होतो हे मात्र समजत नाही . पण ज्याचा चित्रपट पडतो तो चिडचिड व्यक्त करतो . एकदा अक्षय कुमारनेही केली व आपले यावरही लक्ष आहे दाखवून दिल्याबद्दल त्याला मानलेच पाहिजे . तेच आता अजय देवगनने केले . व्वा . चित्रपटसृष्टीतील काही भेसूर गोष्टी यामुळे चित्रपट रसिकांसमोर येतील व याव्यात . – दिलीप ठाकूर


‘पॅडमॅन’ या अक्षयकुमारच्या जागृतीपर चित्रपटाची एकीकडे जोरदार चर्चा सुरु असताना दुसरीकडे मात्र देशातील स्त्रियांची मासिक पाळीदरम्यानची उदासिनता एका अहवालातून नुकतीच समोर आली आहे . राष्ट्रीय कुटुंब आरोग्य सर्वेक्षणांतर्गत नुकताच एक अहवाल प्रसिद्ध करण्यात आला . त्यानुसार देशातील १५ ते २४ वयोगटातील तरुणींपैकी ६२ टक्के तरुणी आपल्या मासिक पाळीत पॅडचा वापर न करता कापडाचा वापर करत असल्याचे समोर आले आहे . या अहवालानुसार बिहारमध्ये २०१५ - १६ या वर्षात ८२ टक्के तरुणी मासिक पाळीतील संरक्षणासाठी कापडाचा वापर करत असल्याचे दिसून आले आहे . छत्तीसगड आणि उत्तर प्रदेशमध्येही ही स्थिती कमी - जास्त फरकाने अशीच आहे असे या अहवालात म्हटले आहे . ग्रामीण भागातील अनेक तरुणी आणि महिला आजही मासिक पाळीत आरोग्यदायी पद्धतींचा वापर करत नसल्याचे समोर आले आहे . ग्रामीण भागातील एकूण महिलांपैकी केवळ ४८ महिला सॅनिटरी नॅपकीन वापरतात . तर शहरी भागात ७८ टक्के महिला सॅनिटरी नॅपकीनचा वापर करतात . देशात एकूण महिलांपैकी ४२ टक्के महिला नॅपकीन वापरत असतील तर त्यातील १६ टक्के स्थानिक स्तरावर तयार केलेले नॅपकीन वापरतात . त्यामुळे महिलांमध्ये स्वतःच्या आरोग्याबाबत पुरेशी जागरुकता नसल्याचे समोर आले आहे . या परिस्थितीमागे अज्ञान आणि आर्थिक परिस्थिती ही मुख्ये कारणे असल्याचे तज्ज्ञांचे म्हणणे आहे . मात्र अशी स्थिती असताना काही राज्यांमध्ये मात्र आशादायक चित्र असल्याचीही नोंद या अहवालात करण्यात आली आहे . त्यानुसार , मिझोराममध्ये ९३ टक्के , तमिळनाडूमध्ये ९१ टक्के , केरळमध्ये ९० टक्के , गोवामध्ये ८९ टक्के आणि सिक्कीममध्ये ८५ टक्के महिला मासिक पाळीदरम्यान सॅनिटरी नॅपकीनचा वापर करतात .


बॉलिवूडचा खिलाडी अर्थात अक्षय कुमार त्याच्या आगामी सिनेमातून आणखी एक प्रेरणादायी कथा प्रेक्षकांच्या भेटीला घेऊन येत आहे . गेल्या काही दिवसांपासून याच सिनेमाची सर्वत्र चर्चा होत आहे . चर्चा होण्यामागचे कारणही विशेष आहे . ‘पॅडमॅन’ सिनेमात ग्रामीण भागातील महिलांसाठी स्वस्त दरात सॅनिटरी नॅपकिन तयार करणाऱ्या मशिनची निर्मिती करणारे अरुणाचलम मुरुगानंथम यांची कथा दाखवण्यात आली आहे . या सिनेमाचे ‘साले सपने’ गाणे प्रदर्शित करण्यात आले आहे . हे गाणे मोठी स्वप्न पाहण्यासाठी प्रोत्साहीत करणारे आहे . या गाण्यात अक्षय सॅनिटरी नॅपकीनचे मशीन तयार करताना दिसतो . अक्षयने त्याच्या सोशल मीडिया अकाऊंटवरुन गाण्याचा व्हिडिओ शेअर केला आहे . या व्हिडिओला कॅप्शन देताना त्याने लिहिले की , ‘प्रयत्नांशिवाय स्वप्न साकार होत नाहीत . हे गाणं स्वप्न पाहणाऱ्यांसाठी आहे . ’ एक सामान्य माणूस त्याच्या असामान्य कल्पनाशक्तीच्या आधारावर काय कमाल करू शकतो हे या गाण्यात आपल्याला पाहायला मिळेल . सारे सपने हे गाणे मोहित चौहानने गायले असून अमित त्रिवेदीने या गाण्याला संगीत दिले आहे . याआधी आज से तेरी आणि हू ब हू ही गाणी प्रदर्शित करण्यात आली होती . अक्षयच्या चाहत्यांना हे गाणे फार आवडले होते . स्त्री - स्वातंत्र्याचा महत्त्वाचा घटक असलेल्या ‘लो कॉस्ट सॅनिटरी पॅड मूव्हमेंट’ ठरलेल्या सॅनिटरी नॅपकिनची निर्मिती करणारे कोईम्बतूर येथील अरुणाचलम् मुरुगानंदम् यांच्यावर ‘पॅडमॅन’ सिनेमा आधारित आहे . राधिका आपटे सिनेमात अक्षयच्या पत्नीच्या भूमिकेत आहे . ‘चिनी कम’ आणि ‘पा’ सारखे वेगळ्या धाटणीचे सिनेमे देणारे आर . बाल्की यांनी ‘पॅडमॅन’चे दिग्दर्शन केले आहे . अक्षय कुमारची पत्नी ट्विंकल खन्ना ही या सिनेमाची निर्माती आहे . अरुणाचलम् यांना शोधण्यापासून सिनेमासाठी तयार करण्यापर्यंतची महत्त्वाची जबाबदारी तिने पार पाडली .


गायक अभिजीत भट्टाचार्याला कोणत्याही विषयावर आपले निर्भिड मत मांडण्यासाठी ओळखला जातो . चर्चेत असलेल्या कोणत्याही विवादावर अभिजीतने आपले मत मांडले नाही असे कधीच झाले नाही . त्यामुळे अभिजीतकडे सध्या ‘कॉन्ट्रोवर्सी किंग’ म्हणूनच पाहिले जात आहे . सध्या त्याच्या रागाचा शिकार बनला आहे तो दिग्दर्शक अनुराग कश्यप . पंतप्रधान नरेंद्र मोदींनी गेल्या वर्षी जो पाकिस्तानचा दौरा केला होता त्याबद्दल माफी मागावी असे वादग्रस्त विधान अनुराग कश्यपने केले आहे . याला उत्तर म्हणून गायक अभिजीतने अनुरागला ट्विटरच्या माध्यमातून चांगले खडसावले . ‘मोदींनी आधी चांगल्या भाषेत बोलून त्यांना समजावण्याचा प्रयत्न केला . मग , त्यांना लाथ मारली , आता तुही त्याच रांगेत आहेस , ’ असे ट्विट अभिजीतने केले . या ट्विटमध्ये त्याने करण जोहर आणि महेश भट्ट यांनाही टॅग केले आहे . अनुरागने पाकिस्तानी कलाकारांचा समावेश असलेला सिनेमा न दाखवण्याच्या सिनेमा ओनर असोसिएशनच्या निर्णयाला यावेळी विरोध केला . करण जोहरच्या ‘ऐ दिल है मुश्किल’मध्ये पाकिस्तानी अभिनेता फवाद खानची भूमिका असल्यामुळे या सिनेमाला विरोध केला जात आहे . चित्रपट निर्माता आणि दिग्दर्शक अनुराग कश्यप याने थेट पंतप्रधान नरेंद्र मोदी यांच्यावरच निशाणा साधला त्याने मोदींना त्याच्या ट्विटमध्ये टॅग करत म्हटले की , ‘मोदी सर तुम्ही गेल्या वर्षी २५ डिसेंबरला पाकिस्तानात गेला होतात , त्याची माफी तुम्ही अजून मागितलेली नाही . २५ डिसेंबरला जेव्हा करण जोहरच्या ‘ऐ दिल है मुश्किल’च्या सिनेमाचे शूटिंग सुरु होते . का ? दुसऱ्या ट्विटमध्ये त्याने म्हटले की , ‘जग आपल्याकडून शिकत असतात . आपण आपल्या सगळ्या समस्यांचे उत्तर सिनेमांवर आरोप करुन आणि त्यांच्यावर बंदी घालून मिळवत आहोत . करण जोहर ‘ऐ दिल है मुश्किल’साठी आम्ही तुझ्या बरोबर आहोत . ’ पण त्याच्या या ट्विटला होत असलेला विरोध बघता त्याने नंतर हे ट्विट काढून टाकले . उरी हल्ल्यात शहीद झालेल्या २० जवानांच्या घटनेनंतर महाराष्ट्र नवनिर्माण सेनेने पाकिस्तानी कलाकारांना भारत सोडण्याची धमकी दिली होती . त्यानंतर पाकिस्तानी कलाकारांवर होणारी बंदी योग्य की अयोग्य यावर दोन गट पडले . दरम्यान सिंगल स्क्रिन थिएटर असोसिएशन आणि सिनेमा ओनर असोसिएशनने पाकिस्तानी कलाकार असलेले सिनेमे थिएटरमध्ये दाखवणार नसल्याचा निर्णय काही दिवसांपूर्वी घेतला होता . हा निर्णय कर्नाटक , गोवा , गुजरात , महाराष्ट्र या राज्यांमध्ये लागू करण्यात येणार आहे .


देशातील प्रसीद्ध दुचाकी कंपनी ‘बजाज’ लवकरच आपल्या लोकप्रिय बजाज पल्सर 220एफ ( Bajaj Pulsar 220F ) आणि बजाज अॅव्हेंजर 220 ( Bajaj Avenger 220 ) चं ‘एबीएस’ व्हेरिअंट लाँच करण्याच्या तयारीत आहे . या दोन्ही बाइक्सचे फोटो लीक झालेत , तसंच त्यांच्या किंमतींबाबतही माहिती समोर आली आहे . कंपनी लवकरच अधिकृतपणे या बाइक लाँच करणार असल्याची शक्यता वर्तवली जात आहे . ‘ऑटोकारइंडिया’च्या संकेतस्थळानुसार , पल्सर 220एफ एबीएस व्हेरिअंटची एक्स शोरुम किंमत 1.05 लाख रुपये असेल . तर , बजाज अॅव्हेंजर स्ट्रिट 220 आणि क्रूज 220 एबीएस व्हेरिअंटची किंमत 1.02 लाख रुपये असू शकते . एबीएस नसलेल्या पल्सर 220 एफ च्या तुलनेत एबीएस व्हेरिअंटची किंमत 7 हजार 600 रुपये अधिक आहे . तर , एबीएस नसलेल्या अॅव्हेंजरच्या किंमतीच्या तुलनेत एबीएस अॅव्हेंजरची किंमत 6 हजार 700 रुपये अधिक आहे . एबीएसशिवाय बाइक्समध्ये मॅकेनिकली कोणताच बदल करण्यात आलेला नाही . पल्सर 220एफमध्ये 220cc चं इंजिन आहे . हे इंजिन 8,500rpm वर 20.9hp ची पावर आणि 7,000rpm वर 18.5Nm टॉर्क जनरेट करतं . अॅव्हेंजर 220 बाइकमध्ये सिंगल - सिलेंडर , 220cc इंजिन आहे . हे इंजिन 8,400rpm वर 19hp पावर आणि 7,000rpm वर 17.5Nm टॉर्क जनरेट करतं .


‘टॉयलेट - एक प्रेम कथा’ या सिनेमाला मिळालेल्या अभुतपूर्व यशानंतर अक्षय कुमार सध्या त्याचा ५० वा वाढदिवस कुटुंबासमवेत साजरा करण्याचा बेत आखतोय . वाढदिवसाचं सेलिब्रेशन झाल्यावर लगेच तो कामाला सुरूवात करेल . २०१७ आणि २०१८ ही दोन्ही वर्षे अक्षयचीच आहेत असे म्हटले तरी चुकीचे ठरणार नाही . लवकरच तो अजून एका दाक्षिणात्य सिनेमाच्या रिमेकमध्ये दिसणार आहे . शाहरुखने असे केले गणरायाचे विसर्जन अॅक्शन हिरो म्हणजे अक्षय अशीच त्याची एक ओळख आहे . त्याच्या या ओळखीला साजेसा असा अजून एक सिनेमा तो करणार आहे . अजिथ स्टारर ‘वीरम’ या सिनेमाच्या बॉलिवूड रिमेकमध्ये तो दिसेल . सध्या तरी या सिनेमाचे तात्पुरते नाव ‘लँड ऑफ लुंगी’ असे ठेवण्यात आलेय . अक्षयचा हा पहिलाच दाक्षिणात्य रिमेक आहे असे नाही . याआधीही त्याने अनेक दाक्षिणात्य सिनेमांच्या रिमेकमध्ये काम केलेय . ‘रावडी राठोड’ , ‘हॉलिडे’ हे सिनेमेही रिमेकच होते . साजिद - फरहाद या जोड गोळीपैकी फरहाद हा या सिनेमाचे दिग्दर्शन करेल . तर त्याच्या या सिनेमाची निर्मिती साजिद नादियादवाला करणार असल्याचे म्हटले जातेय . अक्षयच्या भूमिकेबद्दल बोलायचे झाले तर तो पूर्णपणे दाक्षिणात्य अभिनेत्याप्रमाणे लुंगीमध्ये दिसणार असल्याचे म्हटले जातेय . या सिनेमाची कथा ग्रामीण भागात घडणारी दाखवण्यात येईल . चार भावांपैकी एक अविवाहीत भाऊ म्हणून अक्षय दिसेल . मोठ्या भावाप्रमाणे बाकीचे तीन भाऊ अविवाहीत राहण्याचा निर्णय घेतात . पण कालांतराने हे तीनही भाऊ वेगवेगळ्या मुलींच्या प्रेमात पडतात . या तिघांनाही लग्न करण्याची इच्छा असते पण मोठ्या भावाच्या शब्दाबाहेर ते नसतात . म्हणून हे तीन भाऊ मोठ्या भावालाही एका मुलीच्या प्रेमात पाडण्यासाठी प्लॅन करतात . सिनेमाची कथा जरी मजेशीर वाटत असली तरी क्लायमॅक्स मात्र काही वेगळाच असणार आहे . मुळ ‘वीरम’ सिनेमात तमन्ना भाटिया ही अजिथची अभिनेत्री दाखवण्यात आली होती . तमन्नाने याआधीही अक्षयसोबत ‘एण्टरटेनमेन्ट’ या सिनेमात काम केले आहे . पण आता या सिनेमातही तमन्ना दिसणार की दुसरी अभिनेत्री दिसणार हे अजून स्पष्ट झालेले नाही . दुसरीकडे अक्षयचे ‘पॅडमॅन’ , ‘२ . ०’ , ‘गोल्ड’ , ‘मोगुल’ आणि ‘केसर’ हे सिनेमेही येत्या काळात प्रदर्शित होणार आहेत .


दुबईतील एका कार्यक्रमात एचएमडी ग्लोबल कंपनीने आपला Nokia 8.1 हा स्मार्टफोन लाँच केला आहे . मध्यपूर्वेत या स्मार्टफोनसाठी विक्रीपूर्व नोंदणीही सुरु झाली असून लवकरच हा स्मार्टफोन भारतातही उपलब्ध केला जाणार आहे . 10 डिसेंबर रोजी कंपनीने दिल्लीमध्ये एका कार्यक्रमाचं आयोजन केलं असून यामध्ये Nokia 8.1 लाँच केला जाण्याची शक्यता वर्तवली जात आहे . दोन व्हेरिअंट्समध्ये हा स्मार्टफोन सादर करण्यात आला आहे . 4 जीबी रॅम आणि 64 जीबी स्टोरेज तसेच 6 जीबी रॅम आणि 128 स्टोरेज अशा दोन व्हेरिअंट्समध्ये हा स्मार्टफोन उपलब्ध असेल . यामध्ये 6.18 इंचाचा फुल एचडी डिस्प्ले देण्यात आलाय , आणि स्नॅपड्रॅगन 710 हा वेगवान प्रोसेसरही आहे . याच्या मागील बाजूला 12 आणि 13 मेगापिक्सल क्षमतेचा एलईडी फ्लॅशसह ड्यूअल कॅमेरा सेटअप आहे . शिवाय , सेल्फीसाठी 20 मेगापिक्सलचा कॅमेरा आहे . अॅन्ड्रॉइड ओरियो 8.1 वर कार्यरत असणाऱ्या या स्मार्टफोनमध्ये 3,400 एमएएच क्षमतेची बॅटरी देण्यात आलीये . याशिवाय या स्मार्टफोनमध्ये अॅक्सलेरोमीटर , गायरोस्कोप , ग्रॅव्हिटी , अँबिअंट लाईट सेन्सर्सदेखील प्रदान करण्यात आले आहेत . कनेक्टिव्हिटीसाठी यामध्ये 4G VolTe , ब्ल्यू - टुथ , वाय - फाय , जीपीएस , मायक्रो युएसबीचा पर्याय आहे . या स्मार्टफोनची युरोपमध्ये किंमत 399 युरो म्हणजे जवळपास 32 हजार रुपये ठेवण्यात आली आहे . तर दुबईत याची किंमत 1,499 दिरहम म्हणजे जवळपास 29 हजार रुपये ठेवण्यात आलीये . भारतात या स्मार्टफोनची किंमत 30 हजार रुपयांच्या आसपास ठेवली जाण्याची शक्यता आहे .


मराठीचा सुपरस्टार अंकुश चौधरीची प्रमुख भूमिका असलेल्या आगामी ‘देवा’ या सिनेमाची चर्चा सध्या सर्वत्र सुरु आहे . प्रसिद्धीसाठी वापरल्या जाणा - या हटके कल्पनांमुळे ‘देवा’ लोकांच्या पसंतीस पडत असून , हा सिनेमा कोकण पर्यटनाला चालना देणारा ठरणार आहे . इनोव्हेटिव्ह फिल्म्स आणि प्रमोद फिल्म यांची निर्मिती असलेल्या या सिनेमाचे सर्वाधिक चित्रीकरण हे कोकणातले आहे . या सिनेमाचा ट्रेलर , टीझर तसेच गाण्यांमधूनसुद्धा कोकणपट्ट्यातील निसर्गसौंदर्य दिसून येत असल्यामुळे , महाराष्ट्राच्या कुशीत वसलेल्या कोकणची सफरच जणू या सिनेमाद्वारे आपणास करता येणार आहे . वाचा : बाळासाहेब ठाकरेंच्या भूमिकेत झळकणार ‘हा’ हरहुन्नरी अभिनेता ? मुरली नलप्पा दिग्दर्शित , ‘देवा’ या सिनेमाचे कोकणातील कुडाळ , सावंतवाडी , नेरूळगाव , अंबाघाट , वालवा आणि चिपी मालवण ब्रिज अश्या ठिकाणी चित्रीकरण करण्यात आले असून , या ठिकाणांबरोबरच , कोकणी लोककला , भाषा - संस्कृती तसेच खाद्यपदार्थांचा आस्वाददेखील या सिनेमाद्वारे घेता येणार आहे . विशेष म्हणजे , या सिनेमातून बालाडान्स , दशावतार आणि नमन या लोककलादेखील लोकांसमोर सादर केल्या जाणार आहेत . त्यामुळे कोकणाची इत्यंभूत माहिती संक्षिप्त रुपात ‘देवा’ सिनेमाद्वारे कोकणप्रेमींना मिळवता येऊ शकेल . या सिनेमाविषयी निर्माते प्रतिक चक्रवर्ती म्हणाले की , ‘आपण देश - विदेशात जाऊन सिनेमाचे चित्रीकरण करतो . मुळात आपल्या महाराष्ट्रातच निसर्ग सौंदर्याने नटलेली अनेक ठिकाण आहेत . जी विदेशातील निसर्ग सौंदर्याशी मिळती जुळती आहेत . त्यामुळे एकदा तरी कोकणात येऊन बघा , चित्रीकरणासाठी चांगले दृश्य येथे लाभतील’ . सेलिब्रिटी लेखक वाचा : या माध्यमाची ताकद समजून घ्या लोकांच्या आयुष्यात सुखाचे रंग भरण्यास येत असलेल्या ‘देवा’ चा हा अतरंगीपणा तमाम कोकणप्रेमींसाठी एक सुखद धक्का असून , या सिनेमाच्या निमित्ताने कोकणी पर्यटनाला अधिक चालना मिळाली तर नवल वाटायची काहीच गरज नाही .


एखाद्या व्यक्तीसोबत आपण संपूर्ण आयुष्य एकत्रित आनंदात घालवू शकतो हा विश्वास जेव्हा एकमेकांबद्दल येतो तेव्हाच आपण लग्न बंधनात अडकतो . एकमेकांवरचा विश्वासच लग्नाचं रहाटगाडग सुरळीत पुढे नेत असतो . पण जर लग्नाला २० वर्षांपेक्षाही अधिक काळ होऊन जर ती बायको आपली नाहीच असा साक्षात्कार झाला तर ? अभिनेता दीपक तिजोरीच्याबाबतीतही काहीसं असंच झालं आहे . २० वर्षांपेक्षाही अधिकच्या संसारानंतर त्याला हा खुलासा झाला आहे . दीपकची पत्नी शिवानी तोमरने त्यांच्यात झालेल्या मतभेदानंतर दीपकला घरा बाहेर काढले होते . एवढ्यावरच त्याच्या समस्या संपत नाहीत तर शिवानीने घटस्फोटासह पोटगीची मागणीही केली आहे . यासंदर्भात त्याने त्याच्या वकिलाशी बातचीत केली असता एक वेगळेच सत्य त्याच्या समोर आले . शिवानीसोबतच्या २० वर्षांपेक्षाही अधिकच्या संसारात या दोघांना समारा नावाची मुलगीही आहे . पण शिवानी ही दीपकची कायदेशीर पत्नी नाहीच . त्याचे झाले असे की , दीपक हा शिवानीचा दुसरा नवरा आहे . दीपकशी लग्न करताना शिवानीने पहिल्या पतीला घटस्फोट दिला नव्हता . त्यामुळे त्यांचे हे लग्न बेकायदेशीर आहे . त्यामुळे शिवानीने जरी घटस्फोटाची आणि पोटगीची मागणी केली असेल तरी दीपक त्या विरोधात आवाज उठवू शकतो . दीपकचे त्याच्या मुलीसोबतचे नातेही फार काही चांगले नाही . दीपकच्या मित्राने सांगितले की , ‘जर शिवानीने पहिल्या पतीसोबत घटस्फोट घेतला नसेल तरी दीपक आणि तिचे लग्न हे कायदेशीर मानताच येणार नाही . तर मग दीपक तिला पोटगी तरी का देईल ? अजून एक महत्त्वाचे म्हणजे समारा अल्पवयीन नाही . ती २० वर्षांची आहे , त्यामुळे तिलाही सांभाळण्यासाठी वेगळे काही देण्याची गरज नाही . तिचे दीपकसोबतचे नाते तसे चांगले आहे पण ती आपल्या आईच्या म्हणजे शिवानीच्या अधिक जवळची आहे . ’


ज्यो रूट पाठोपाठ मोईन अली आणि बेन स्टोक्स यांनी झळकाविलेल्या शतकांमुळे इंग्लंडने पहिल्या कसोटी सामन्यात भारतापुढे धावांचा डोंगर उभा केला आहे . इंग्लंडचा पहिला डाव 537 धावा केल्या आहेत . पहिल्या दिवसापाठोपाठ आज ( गुरुवार ) दुसऱ्या दिवशीच्या पहिल्या सत्रातही इंग्लंडच्या फलंदाजांचेच वर्चस्व पहायला मिळाले . पहिल्या दिवसअखेर 99 धावांवर नाबाद असलेल्या मोईन अलीने आपले शतक पूर्ण केले . त्याच्यासोबत असलेल्या बेन स्टोक्स याने फटकेबाजी करत झटपट धावा बनविण्यास सुरवात केली . पण , 117 धावांवर असताना शमीने अलीचा त्रिफळा उडवत आजच्या दिवसातील पहिले यश भारताला मिळवून दिले . त्यानंतरही स्टोक्सने फटकेबाजी सुरुच ठेवत अर्धशतक पूर्ण केले . त्याला बेरस्ट्रॉने 5 चौकार आणि 2 षटकारांच्या मदतीने 46 धावा करत चांगली साथ दिली . अखेर शमीनेच बेरस्ट्रॉला बाद करत लंचपूर्वी इंग्लंडला आणखी एक धक्का दिला . त्यापूर्वी , पहिल्या दिवशी यमजान देशात सर्वत्र शंभराच्या चलनी नोटांचे महत्त्व वाढले असताना इंग्लंडच्या ज्यो रूटने शतकाचे खणखणीत नाणे सादर केले . भारतीय गोलंदाजांना पुरते निष्प्रभ केले . त्यामुळे इंग्लंडने पहिल्या कसोटी क्रिकेट सामन्यात पहिल्या दिवसअखेर 4 बाद 311 अशी भक्कम सुरवात केली होती . काही दिवसांपूर्वी न्यूझीलंडविरुद्धच्या मालिकेत मर्दुमकी गाजवून कसोटी क्रमवारीत अव्वल ठरलेल्या भारतीयांची गोलंदाजी फलंदाजीस साथ देणाऱ्या खेळपट्टीवर रूट व मोईन यांनी पहिल्या दिवशी तरी चिल्लर ठरवली . 93 षटकांच्या खेळात अवघे चारच फलंदाज बाद झाले . उपाहार ते चहापान या सत्रात भारताला एकही यश मिळाले नाही . येथेच भारतीय गोलंदाजीची निष्प्रभता अधोरेखित झाली . त्यातच क्षेत्ररक्षणातील ढिसाळपणाही भोवला . कसोटी क्रिकेटमध्ये मधल्या फळीतील सर्वोत्तम फलंदाज म्हणून विराट कोहलीशी रूटची तुलना केली जाते . त्याने पाच सामन्यांच्या मालिकेत पहिल्याच दिवशी इंग्लंडची पाळेमुळे घट्ट रोवली . सहजसुंदर फलंदाजी करत त्याने लीलया तीन अंकी धावसंख्या पार केली . 11 चौकार व एका षटकारासह त्याने 124 धावा केल्या . त्याने मोईनसह चौथ्या विकेटसाठी 3.70 च्या सरासरीने 179 धावांची भागीदारी केली .


मातीतील एक घातक जिवाणू जो दरवर्षी जगातील ९० , ००० लोकांचा जीव घेतो तो आपल्या शिंकेतून पसरून थेट मेंदू व मेरुरज्जूकडे २४ तासांत जाऊ शकतो , असे अभ्यासात दिसून आले आहे . या जिवाणूचे नाव आहे , बुर्खोलदेरिया सुडोमली . त्यामुळे मेलिओडिसिस हा ऑस्ट्रेलिया व आग्नेय आशियात आढळणारा रोग होतो . ऑस्ट्रेलियात मेलिओडोसिस होण्याची शक्यता २० - ५० टक्के आहे . त्याचा संसर्ग मेंदूला झाला तर माणूस मरण्याची शक्यता जास्त असते . आग्नेय आशियात २० ते ५० टक्के लोकांना मेलिओडोसिसची बाधा होते . कम्बोडियात या रोगाने मृत्यूचे प्रमाण ५० टक्के आहे . हा जिवाणू मेंदू व मेरुरज्जूपर्यंत कसा पोहोचतो हे समजलेले नाही . ग्रिफीथ व बाँड विद्यापीठ या ऑस्ट्रेलियातील संस्थांनी साधा स्टॅफिलोकॉकल जिवाणू मेरुरज्जूपर्यंत कसा पोहोचतो हे शोधले . अल्झायमरच्या रुग्णात क्लामिदिया जिवाणू मेंदूत कसा पोहोचतो हे शोधले आहे . त्यातून हाडांना जिवाणूंची बाधा होणारी पाठदुखी व इतर आजारांवर उपाय शोधता येईल . त्यावर प्रतिजैविकांचे उपचार शक्य असतात . ग्रिफीथ विद्यापीठाचे जेम्स सेंट जॉन यांच्या मते हा जिवाणू तुम्हाला नकळत नाकाच्या खोबणीतून थेट मेंदूत व तेथून मेरुरज्जूत पोहोचतो . बाँड विद्यापीठातील जेनी एकबर्ग यांच्या मते हा जिवाणू ज्या वेगाने मेंदूत जातो ते भीतीदायक आहे . त्यामुळे पाठदुखी होऊ शकते , ट्रायजेमिनल नव्र्हमधून तो पसरतो , असे सेंट जॉन यांचे म्हणणे आहे . नाकातील ओलफॅक्टरी म्युकोसा हा मेंदूच्या अगदी जवळ असतो , त्यामुळे तेथूनच विषाणूही मेंदूत पोहोचतात , असे ऑस्ट्रेलियातील इन्स्टिटय़ूट ऑफ ग्लायकोमिक्सचे इफॉर बीचम यांचे म्हणणे आहे . जिवाणू त्याच मार्गाने पसरतात का हे अजून माहिती नाही , असे त्यांनी सांगितले . ‘जर्नल इम्युनिटी अँड इन्फेक्शन’ या नियतकालिकात ते प्रसिद्ध झाले आहे . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


कनिष्ठ गटात युवा नेमबाजांकडून विश्वविक्रमी कामगिरीची नोंद कुवेत सिटी : नेमबाजीतील भारताचे नवे तारे मनू भाकर आणि सौरभ चौधरी यांनी कनिष्ठ जागतिक नेमबाजी स्पर्धेतील १० मीटर एअर पिस्तूलच्या मिश्र सांघिक गटात विश्वविक्रमी कामगिरीसह सुवर्णपदकावर नाव कोरले . भारताच्या कनिष्ठ संघाने या चॅम्पियनशीपमध्ये ४ सुवर्णपदकांसह ११ पदकांची कमाई केली . मनू आणि सौरभ यांनी १० मीटर एअर पिस्तूल प्रकारात अगदी प्रारंभापासूनच वर्चस्व गाजवले . त्यामुळे प्रारंभापासूनच त्यांना पदक मिळण्याबाबत शाश्वती होती . अखेरीस त्यांनी विश्वविक्रमी ४८५ . ४ गुणांची वसुली करीत सुवर्णपदक तर चीनच्या खेळाडूंनी ४७७ . ९ गुणांसह रौप्यपदक पटकावले . चीनच्या अजून एका संघाने कांस्यपदक मिळवले . भारताच्या अभिज्ञा पाटील आणि अनमोल जैन या जोडीला चौथ्या स्थानावर समाधान मानावे लागले . भारताच्या सौरभचे गत दोन दिवसांमधील हे तिसरे सुवर्णपदक ठरले . त्याआधी त्याने १० मीटर एअर पिस्तूलच्या वैयक्तिक प्रकारातही सुवर्णपदकावर ठसा उमटवला होता . पात्रता फेरीत भारताच्या मनू आणि सौरभ यांनी पाच अव्वल संघांमध्ये द्वितीय स्थान मिळवले होते . त्यावेळी त्यांनी ८०० पैकी ७६२ गुण मिळवत त्यांच्या कामगिरीची चुणूक दाखवून दिली होती . तर अभिज्ञा आणि अनमोल हे पात्रता फेरीत तृतीय स्थानी होते . मात्र त्यांना पदक मिळवण्यात अपयश आले .


दाताचे दुखणे सगळ्यात वाईट असे आपण नेहमी ऐकतो . दातदुखीमुळे येणारी कळ थेट डोक्यात जाते आणि आपले दैनंदिन जीवन विस्कळीत होते . दात खराब होण्याची अनेक कारणे आहेत . खाण्याच्या चुकीच्या पद्धती , खाल्ल्यानंतर दात स्वच्छ न घासणे यांमुळे दात किडणे , दात दुखणे , दात कमकुवत होऊन पडणे अशा समस्या निर्माण होतात . दातांची निगा राखणे हे दातांच्या आरोग्याच्यादृष्टीने अतिशय महत्त्वाचे असते . पण दातांची स्वच्छता ठेवली नाही तर तुमचे संपूर्ण आरोग्य धोक्यात येऊ शकते . त्यामुळे दातांचे आरोग्य चांगले ठेवायचे असल्यास काही गोष्टी पाळणे गरजेचे असते . यामध्ये आहाराला जास्त महत्त्व आहे , दात चांगले ठेवायचे असल्यास काही पदार्थ टाळणे आवश्यक आहे . अन्यथा दातांना लागणारी कीड आणि त्यावर करावे लागणारे उपचार यांना सामोरे जाण्याची तयारी ठेवावी लागेल . पाहूयात कोणते पदार्थ टाळल्यास दातांचे आरोग्य चांगले राहण्यास मदत होते . मिठाई कोणत्याही प्रकारच्या मिठाईमध्ये मोठ्या प्रमाणात साखर असते . त्यामुळे तुमच्या आहारात गोडाचे प्रमाण जास्त असेल तर तुम्हाला दात किडण्याची समस्या उद्भवू शकते . त्यामुळे तुम्हाला दातांच्या आरोग्याविषयी काळजी असेल तर मिठाई खाण्याचे प्रमाण निश्चितच कमी करायला हवे . सध्या बाजारात साखरविरहीत गोड पदार्थ मिळतात . लोकांनाही हे पदार्थ खाल्ल्याने आपल्या शरीरात साखर जात नाही आणि दात सुरक्षित आहेत असे वाटते . मात्र प्रत्यक्षात तसे नसून या साखरविरहीत मिठाईनेही दात किडण्याची शक्यता असते . त्यामुळे दातांच्या उत्तम आरोग्यासाठी कोणत्याही प्रकारची मिठाई टाळणे किंवा अगदी कमी प्रमाणात खाणे हा उत्तम उपाय आहे . चहा किंवा कॉफी सध्या आपल्या सगळ्यांचीच जीवनशैली काहीशी तणावाची आहे . कामाचा ताण असल्याने किंवा इतरही अनेक कारणांमुळे भारतात चहा किंवा कॉफी घेण्याचे प्रमाण जास्त आहे . मात्र ही दोन्ही पेये आरोग्यासाठी अतिशय घातक असून त्यामुळे दात खराब होतात . चहा आणि कॉफी या दोन्हीमध्ये टॅनिक अॅसिड असते . दातांवर असणाऱ्या इनॅमल कोटींगसाठी हा घटक घातक असतो . त्यामुळे दातांचा रंग बदलतो . तसेच दातांवर चॉकलेटी रंगाचे डाग दिसू लागतात . सायट्रीक फळे सायट्रीक अॅसिड म्हणजेच व्हिटॅमिन सी असणारी फळे दातांच्या आरोग्यासाठी घातक ठरु शकतात . ही फळे आरोग्यासाठी उपयुक्त असली तरीही दातांसाठी मात्र ती त्रासदायक ठरु शकतात . संत्री , मोसंबी यांसारख्या आंबट फळांचा यामध्ये समावेश होतो . या फळांमुळे दात कमकुवत होऊन पिवळे पडण्याची शक्यता असते . त्यामुळे अशा फळांचा ज्यूस घेतल्यास जास्त उपयुक्त . या फळांच्या बाबतीत तुम्हाला दातांबरोबरच तुमच्या जीभेची काळजी घेणेही तितकेच महत्त्वाचे असते . लोणची भारतीय आहारात लोणच्यांना अनन्यसाधारण महत्त्व आहे . खारवलेली विविध प्रकारची लोणची जेवणाची लज्जत वाढविण्यासाठी उपयुक्त असली तरीही दातांसाठी मात्र ती नुकसानकारक ठरतात . लोणच्यामध्येही अॅसिडीक घटक असतात जे दातांचे आरोग्य बिघडवण्यास कारणीभूत ठरतात . लोणच्यामध्ये असणाऱ्या व्हिनेगरमुळे दातदुखी तसेच दातांची जळजळ होते . याशिवाय दात किडण्याचे एक मुख्य कारण लोणचे ठरु शकते .


70 व्या स्वातंत्र्य दिनाचा आनंद भारतीय क्रिकेट संघाने कँडीच्या इर्ल्स रेगन्सी हॉटेलच्या प्रांगणात साजरा केला . कर्णधार विराट कोहलीच्या हस्ते ध्वजारोहण करण्यात आले . संपूर्ण संघ त्या बरोबर श्रीलंकेत हजर असलेल्या खेळाडूंच्या पत्नी आणि लहान मुले आणि सपोर्ट स्टाफचे सर्व लोक ध्वजवंदनाच्या कार्यक्रमात उत्साहाने सहभागी झाले . खेळाडू आणि स्टाफ संघाच्या अधिकृत काळ्या ट्रॅक सूट आणि वरती पंधरा शुभ्र टीशर्ट घालून कार्यक्रमाला आले होते . कर्णधार विराट कोहली आणि मुख्य प्रशिक्षक रवी शास्त्री यांनी एकत्र येणे प्रथम ध्वजवंदन केले आणि मग विराट कोहलीने ध्वजारोहण केले . सर्वांनी राष्ट्रगीत जणगणमन म्हणून १५ ऑगस्ट साजरा केला . ' ' आजचा दिवस माझ्या करता डबल मजेचा आहे . कारण एकतर आपला स्वतंत्र्यता दिन आपण साजरा करतोय आणि आज माझ्या वडिलांचा वाढदिवस पण असतो , असे विराट कोहलीने दिवंगत वडिलांची आठवण काढत सांगितले .


हिमालयासारखी अथांग पर्वतराजी आपल्या देशाला लाभली आहे . तेथे अनेक ठिकाणी पर्यटन स्थळे विकसित झाली असून केवळ भारतीय नव्हे तर देशोदेशीचे पर्यटक तेथे येऊन बर्फावरील स्कीईंग व अन्य खेळांचा आनंद घेत असतात . सव्वाशे कोटीपेक्षा जास्त लोकसंख्या व भलामोठा हिमालय आपल्याकडे असूनही हिवाळी ऑलिम्पिक क्रीडा स्पर्धामध्ये आपल्या देशाचा एखादाच खेळाडू भाग घेत असतो . ही अतिशय दुर्दैवाची गोष्ट आहे . आपल्या देशात हिवाळी ऑलिम्पिक पदक मिळविण्याची क्षमता असलेले खेळाडू घडू शकतात याची जाणीवच अद्याप झालेली नाही . जाणीवच नसल्यामुळे असलेले नैपुण्यही सदोदित दुर्लक्षितच राहिले आहे . दक्षिण कोरियात सध्या हिवाळी ऑलिम्पिक क्रीडा स्पर्धा सुरू आहे . या स्पर्धेत सहभागी झालेला शिवा केशवनने या स्पर्धेनंतर स्पर्धात्मक हिवाळी क्रीडा प्रकारातून निवृत्त होण्याचा निर्णय जाहीर केला . १९९८ पासून हिवाळी ऑलिम्पिकबाबत एकांडी शिलेदार मानल्या गेलेल्या केशवनने निवृत्त होताना व्यक्त केलेले विचार खूपच बोलके आहेत . हिवाळी ऑलिम्पिक क्रीडा प्रकार हे भारतीयांसाठी कारकीर्द होऊ शकत नाही . प्रत्येक खेळाडूला उपजीविकेसाठी वेगळा पर्याय निवडावा लागतो , असे त्याने मत मांडले . त्याच्या या विधानाचा क्रीडा संघटकांनी विशेषतः भारतीय ऑलिम्पिक असोसिएशनच्या पदाधिकाऱ्यांनी सखोल विचार केला पाहिजे . ज्या वेळी कोणताही भारतीय खेळाडू हिवाळी ऑलिम्पिकमध्ये भाग घेतो , त्या वेळी अन्य देशांच्या संघटकांकडून त्याची अवहेलनाच केली जात असते . शंभर कोटींचा देश व हिमालय लाभलेल्या भारताचा एकच खेळाडू , असे या खेळाडूकडे पाहून उपहासात्मक सांगितले जात असते . हिवाळी ऑलिम्पिकमध्ये समाविष्ट असलेले अनेक क्रीडा प्रकार हिमालयातील अनेक पर्यटन स्थळांमध्ये आयोजित केले जात असतात . मात्र बहुतांशी वेळा हे क्रीडा प्रकार केवळ पर्यटकांच्या हौसेखातर घेतले जात असतात . या खेळांकडे ऑलिम्पिकच्या दृष्टीने गांभीर्याने कधीच विचार झालेला नाही . या पर्यटनस्थळी खेळांचे मार्गदर्शक म्हणून काम करणारे अनेक जण पर्यटनाचा मोसम संपल्यानंतर विविध गिर्यारोहण मोहिमांकरिता शेर्पा , प्रशिक्षक , समन्वयक आदी जबाबदाऱ्या सांभाळत असतात . कारण त्यांच्या उपजीविकेसाठी त्यांना अन्य कोणताच पर्याय उपलब्ध नसतो . हे लक्षात घेतले तर हिवाळी क्रीडांसाठी आवश्यक असणारी अव्वल दर्जाची साधने घेणे हे त्यांच्या आर्थिक क्षमतेबाहेरचे असते . एरवी अन्य खेळांकरिता शासनाकडून भरघोस पैसा ओतला जातो . मात्र हिवाळी क्रीडांसाठी भरपूर बर्फ उपलब्ध असूनही खेळाडूंना चांगल्या सुविधांअभावी स्पर्धात्मक सरावापासून वंचित राहावे लागते . बर्फाच्छादित प्रदेश नसलेल्या देशांमधील काही खेळाडू हिवाळी ऑलिम्पिकमध्ये पदकांची कमाई करीत असतात . ज्या देशांमध्ये फारसा बर्फ नाही , अशा ऑस्ट्रेलिया , न्यूझीलंडचे खेळाडू हिवाळी ऑलिम्पिकपूर्वी एक - दीड वर्षे अगोदर कॅनडा किंवा युरोपियन देशांमध्ये राहून सराव करतात व पदके मिळवितात . आपल्याकडे बर्फच बर्फ आहे . हिवाळी खेळांसाठी आंतरराष्ट्रीय दर्जाच्या सुविधांबरोबरच उत्तम प्रशिक्षकांचीही गरज आहे . एरवी अॅथलेटिक्समध्ये ऑलिम्पिकसाठी पात्र ठरलेल्या किंवा संभाव्य ऑलिम्पिकपटूंकरिता भरपूर परदेशी प्रशिक्षक नियुक्त केले जात असतात . त्यांच्यावर कोटय़वधी रुपये खर्च केले जातात , मात्र तेथे ऑलिम्पिकबाबत आपली पाटी कोरीच असते . हे विचारात घेतले तर कधीतरी शासनाने हिवाळी ऑलिम्पिकसाठी परदेशी प्रशिक्षकांची नियुक्ती केली , तर खेळाडू शासनास दुवा देतील . त्याचप्रमाणे भारतीय प्रशिक्षकांसाठीही प्रशिक्षण वर्ग आयोजित करण्याची गरज आहे . त्याचप्रमाणे हिमालयात हिवाळी क्रीडाप्रकारांसाठी उपलब्ध असलेल्या क्रीडा नैपुण्याचा शोध घेऊन त्यांना विकसित करण्याची गरज आहे . ज्याप्रमाणे अन्य क्रीडाप्रकारांमधील उदयोन्मुख खेळाडूंना विविध शासकीय आस्थापनांमध्ये शिष्यवृत्ती स्तरावर घेतले जाते , त्याप्रमाणे हिवाळी खेळाडूंनाही अशा संधी उपलब्ध करून दिल्या पाहिजेत . तसेच सिमला , मनाली , दार्जिलिंग , जम्मू , श्रीनगर , डलहौसी आदी विविध ठिकाणी हिवाळी क्रीडा प्रकारांच्या अकादमी स्थापन करून त्याद्वारे नियोजनबद्ध विकासाचा कार्यक्रमही घेता येईल . भारतीय क्रीडा प्राधिकरणाने त्या दृष्टीने योग्य ती पावले उचलण्याची गरज आहे . केंद्रीय क्रीडामंत्री राजवर्धनसिंह राठोड हे स्वतः ऑलिम्पिक रौप्यपदक विजेते नेमबाज आहेत . त्यांना ऑलिम्पिक पदक मिळविण्यासाठी किती कष्ट पडतात याची जाणीव आहे . त्यांनी हिवाळी क्रीडापटूंची निराशा दूर करण्यावर भर दिला पाहिजे . नियोजनबद्ध विकासाचा कार्यक्रम सुरू केला , तर शिवा केशवनसारखे अनेक खेळाडू आपल्या देशात घडविता येतील . – मिलिंद ढमढेरे milind . dhamdhere @ expressindia . com


अझलन शाह हॉकी स्पर्धेत भारतीय हॉकी संघाने तुल्यबळ जपानच्या संघावर ४ - ३ असा दणदणीत विजय साजरा केला . मनदीप सिंग भारताच्या विजयाचा शिल्पकार ठरला . मनदीपने तब्बल तीन गोल करून पिछाडीवर असलेल्या भारतीय संघाला विजयी आघाडी मिळवून दिली . रुपिंदर पाल सिंहने भारताकडून पहिल्या गोलची नोंद केली होती . त्यानंतर जपानने तोडीस तोड कामगिरी करत भारतावर आघाडी घेतली होती . मनदीपने झंझावाती खेळ दाखवत जपानची आघाडी फोडून काढली . भारतासाठी हा सामना स्पर्धेतील आव्हान टिकवून ठेवण्यासाठी खूप महत्त्वाचा होता . गेल्या स्पर्धेत भारतीय संघ उपविजेता ठरला होता . त्यामुळे यंदा भारतीय संघ विजेतेपदासाठीचा प्रबळ दावेदार मानला जात आहे . भारताने स्पर्धेत याआधी ब्रिटन विरुद्धचा सामना बरोबरीत सोडवला होता . तर न्यूझीलंडवर ३ - ० ने दणदणीत विजय मिळवला . पण गतविजेत्या ऑस्ट्रेलियाकडून भारताला १ - ३ ने पराभवाला सामोरे जावे लागले होते .


बॉलिवूडमधील प्रतिष्ठित कुटुंबांमध्ये ‘बच्चन’ यांचे नाव अग्रस्थानी घेतले जाते . या कुटुंबातील प्रत्येक व्यक्तीवर माध्यमांच्या नजरा खिळलेल्या असतात . गेल्या आठवड्यात संपूर्ण बच्चन कुटुंब त्यांच्या नात्यातील एका लग्नासाठी गेले होते . त्यादरम्यानचे काही फोटो सोशल मीडियावर व्हायरल झाले . अमिताभ बच्चन त्यांच्या पत्नी जया , मुलगा अभिषेक , मुलगी श्वेता नंदा बच्चन , सून ऐश्वर्या आणि नात आराध्या असे हे संपूर्ण कुटुंब यावेळी फोटोत एकत्र पाहायला मिळाले . त्यानंतर काल अभिषेक , ऐश्वर्या आणि आराध्या वरातीत नाचत असल्याचा एक व्हिडिओ व्हायरल झाला . PHOTO : … असा होता प्रार्थना बेहरेच्या लग्नातील हळद आणि मेहंदी कार्यक्रम ‘बिविचिंग बच्चन्स’ ( Bewitching Bachchans ) या ट्विटर हॅण्डलवरून हा व्हिडिओ शेअर करण्यात आला आहे . ‘दिल ले गई कुडी गुजरात की . . ‘ या पंजाबी गाण्यावर अभिषेक फार उत्साहात नाचत असल्याचे व्हिडिओत पाहायला मिळतोय . तर ऐश्वर्या आणि आराध्याही थिरकताना दिसतात . वाचा : ‘इंडियन आयडॉल’ होण्याचे स्वप्न पाहणारा ‘तो’ आज आहे फराहचा आचारी अमिताभ यांनी त्यांच्या ब्लॉग आणि फेसबुकवरही लग्नसोहळ्यातील काही फोटो शेअर केले आहेत . बिग बींचा अभिषेक , ऐश्वर्या आणि आराध्यासोबतचा फोटो सध्या सर्वांचे लक्ष वेधतोय . यावेळी ऐश्वर्या आणि आराध्या या मायलेकींनी गुलाबी रंगाचे ड्रेस घातले होते . तर बिग बी आणि ज्युनिअर बी म्हणजेच अभिषेकने शेरवानी घातल्या होत्या . दरम्यान , यावर्षीच ऐश्वर्याचे वडील कृष्णराज राय यांचे निधन झाल्याने बच्चन कुटुंबाने कोणताच सण किंवा मोठा कार्यक्रम साजरा केला नाही . मात्र , येत्या १६ नोव्हेंबरला हे कुटुंब आराध्याचा सहावा वाढदिवस साजरा करणार असल्याचे म्हटले जातेय .


गर्भवती महिलांनी सरकारची माता आरोग्य सुविधा घ्यावी यासाठी प्रोत्साहनपर देण्यात येणारी रक्कम पुरेसी नसल्याचे आढळून आले आहे . सरकारी रुग्णालयांमधील अपुऱ्या पायाभूत सुविधांमुळे पात्र असणाऱ्या ५० टक्केपेक्षाही कमी महिला जननी सुरक्षा योजनेचा ( जेएसवाय ) फायदा घेत नसल्याचे संशोधकांनी केलेल्या पाहणीत आढळले आहे . जननी सुरक्षा योजनेच्या अंतर्गत देण्यात येणारी रक्कम ही एखाद्या रुग्णालय अथवा सुविधा केंद्रामध्ये मुलांना जन्म देण्यासाठी येणाऱ्या एकूण खर्चाच्या अतिशय कमी असल्याचे आंतरराष्ट्रीय संशोधकांच्या चमूला दिसून आले . सुरक्षित मातृत्वासाठी राष्ट्रीय ग्रामीण आरोग्य अभियानाअंतर्गत ( एनआरएचएम ) जननी सुरक्षा योजना राबवण्यात येते . गरीब गर्भवती महिलांना रुग्णालय अथवा जवळच्या सुविधा केंद्रांमध्ये प्रसूती करण्यासाठी प्रोत्साहन देणे आणि माता व बालमृत्यूचे प्रमाण कमी करणे हा या योजनेचा मुख्य उद्देश आहे . सरकार गर्भवती महिलांनी रुग्णालयांमध्ये प्रसूती करावी यासाठी आरोग्य सुविधा उपलब्ध व्हावी यासाठी काही ठरावीक रक्कम देत आहे . तसेच यासह मोफत वैद्यकीय सुविधाही देण्यात येते . असे असूनही अनेक लोक मुलांना जन्म देण्यासाठी आरोग्य सुविधा केंद्राचा वापर करत नसल्याचे बंगळूरुमध्ये अझीम प्रेमजी विद्यापीठाच्या डॉ . सुकुमार वेल्लाकल यांनी सांगितले . नवी दिल्लीतील पब्लिक हेल्थ फाऊंडेशन इन इंडिया , ऑस्ट्रेलियातील अॅडिलेड विद्यापीठ आणि ब्रिटनमधील लॅनकास्टर विद्यापीठाने जेएसवाय अंतर्गत येणाऱ्या उत्तर प्रदेश , झारखंड आणि बिहारमध्ये नव्याने माता बनलेल्या महिलांशी चर्चा करून हा निष्कर्ष मांडला आहे . लोक वैद्यकीय सुविधा घेण्यापेक्षा प्रसूतीसाठी मदत करणाऱ्या सुईणीवर अधिक विश्वास ठेवतात . मुलाला जन्म देणे ही एक नैसर्गिक घटना असून , यासाठी इतर आरोग्य सुविधांची मदत घेण्याची आवश्यकता नसल्याचे अनेक महिलांनी यावेळी म्हटले .


बॉलिवूड अभिनेता सैफ अली खान गेल्या काही दिवसांपासून कामापेक्षा त्याच्या मुलांमुळेच अधिक चर्चेत आला आहे . गोंडस तैमुरचे फोटो सर्वांचेच लक्ष वेधत असताना त्याची मोठी मुलगी सारा अली खान हिच्या बॉलिवूड पदार्पणाकडे सर्वांचे लक्ष लागून राहिले आहे . पण , आपल्या मुलीच्या बॉलिवूड पदार्पणाविषयी सैफ काही खूश नसल्याचे दिसते . काही दिवसांपूर्वीच त्याविषयी सैफने केलेल्या वक्तव्यामुळे त्याने पहिली पत्नी अमृता सिंग हिचा रोष ओढावून घेतल्याचे चित्र आहे . वाचा : …आणि रणबीर - कॅटमधीत मतभेद ‘त्या’ मुलाखतीत आले सर्वांसमोर ‘डीएनए’ या वृत्तपत्राला दिलेल्या मुलाखतीत सैफने म्हटलेलं की , ‘तिला हा पर्याय का हवा आहे काय ठाऊक . न्यूयॉर्कमध्येच राहून त्या ठिकणीच काम करण्याला तिने प्राधान्य का दिलं नाहीये ते कळत नाही ? अभिनय क्षेत्राकडे पाहण्याच्या माझ्या दृष्टीकोनाचा अजिबात गैरसमज करुन घेऊ नका . पण , करिअरमध्ये स्थैर्य असणं कधीही महत्त्वाचं असतं . इथे तर प्रत्येकजण एक प्रकारच्या चिंतेत असतो . किंबहुना कधीकधी तुम्ही सर्वोत्तम कामगिरी करुनही यशस्वी व्हाल याची काहीच शाश्वती नसते . त्यामुळे हे असं आयुष्य आपल्या मुलांनी जगावं असं कोणत्याच पालकांना वाटणार नाही . ’ यावर रागावलेल्या अमृताने सैफला फटकारल्याचे वृत्त आता आले आहे . सूत्रांच्या माहितीनुसार , ‘सारा तिच्या अभिनय कारकिर्दीला सुरुवात करण्याच्या तयारीत असताना तुझे असे म्हणणे बेजबाबदारपणाचे आहे’ , असे अमृताने सैफला सुनावले . पण , सैफला कोणत्याही वादात अडकण्याची इच्छा नव्हती . त्यामुळे त्याने मी ते सहजच बोललो होतो , असे म्हणत आपल्या पहिल्या पत्नीला शांत केल्याचे म्हटले जातेय . वाचा : श्वेता तिवारीच्या मुलीने सनीच्या मुलाला दिला नकार त्यानंतर झालेल्या एका पत्रकार परिषदेत पुन्हा एकदा सैफला साराविषयी प्रश्न करण्यात आला . त्यावेळी मात्र सैफने सावध खेळी खेळणे पसंत करत म्हटले की , माझं माझ्या मुलीवर प्रेम आहे . तुम्ही तिला पाठिंबा द्या आणि तिने केलेली निवड योग्य असल्याचे मला वाटते . ती एक अभिनेत्री असून कलाकारांच्या घराण्याशी तिचा संबंध आहे . पण , तरीही मला तिची चिंता वाटते कारण हे क्षेत्र तितकं स्थिर नाही . माझं तिझ्यावर खूप प्रेम असल्यामुळे मला तिची काळजी वाटते . मी सध्या इतकंच बोलू शकतो . सारा अली खान लवकरच सुशांत सिंग राजपूत याच्यासोबत केदारनाथ या चित्रपटाच्या चित्रीकरणाला सुरुवात करणार आहे . चित्रकरणापूर्वी सारा आणि दिग्दर्शक अभिषेक कपूर यांनी केदारनाथाचा आशीर्वाद घेतला . त्याचे फोटोही सोशल मीडियावर व्हायरल झाले होते .


बॉलिवूडमध्ये अनेक कलाकार आहे जे अभिनयाबरोबरच उत्तम नृत्यकौशल्यासाठीही ओळखले जातात . त्यातीलच एक कलाकार म्हणजे अभिनेता गोविंदा . गोविंदाने आतापर्यंत अनेक चित्रपटांमध्ये महत्वपूर्ण भुमिका केल्या असून त्याने काही चित्रपटांमध्ये विनोदी भुमिकाही निभावल्या आहेत . मात्र चित्रपटामध्ये गोविंदाच्या भूमिकांपेक्षा त्याची नृत्यशैली विशेष गाजली गेली . काही दिवसांपूर्वी त्याच्या याच नृत्यशैलीने आकर्षित होऊन ‘डान्सिंग काका’ यांच्या नावाची जोरदार चर्चा झाली होती . ‘डान्सिंग काकां’नी एका लग्नसमारंभात गोविंदा स्टाईलने डान्स करुन प्रत्येक नेटक - याचं मन जिंकून घेतलं होतं . एवढंच नाही तर या ‘डान्सिंग काकां’नी गोविंदालाही आव्हान दिले होते आणि गोविंदानेही दिलेलं आव्हानही स्वीकारलं होतं . गोविंदा सध्या पहलाज निहलानी दिग्दर्शित ‘रंगीला राजा’ या चित्रपटाच्या चित्रीकरणात व्यस्त असून हा चित्रपट बॅंकांना गंडा घालून फरार झालेल्या विजय माल्ल्याच्या जीवनावर आधारित असल्याचं सांगण्यात येत आहे . गोविंदाने त्याच्या कारकिर्दीची सुरुवात केल्यानंतर त्याच्या वाट्याला अनेक यशस्वी चित्रपट आले . मात्र , यशस्वी चित्रपट मिळविण्यापूर्वी गोविंदाला आयुष्यात अनेक खाचखळग्यांना सामोरे जावे लागल्याचे त्याने एका कार्यक्रमामध्ये सांगितले . ‘जीवंत राहण्यासाठी जशी ऑक्सिजनची गरज असते त्याप्रमाणेच नृत्य माझं ऑक्सिजन आहे . माझं पहिलं प्रेमही नृत्यंच आहे . गाण्याचे बोल कानावर पडले की माझ्यात एक वेगळीच ऊर्जा संचारते आणि माझे पाय थिरकू लागतात . नृत्यावरील प्रेमाखातर मी कधीकाळी १९ किलोमीटर अंतर पायी कापत होतो’ , असं गोविंदाने सांगितलं . पुढे तो असंही म्हणाला , ‘नृत्यावर माझं असलेलं प्रेम मला स्वस्थ बसू देईन ना त्यामुळे मी डान्सचा क्लास लावला होता . मात्र क्लासला जाण्यासाठी मला १९ किलोमीटर अंतर कापावे लागत होते . माझं घर आणि क्लासमधलं अंतर प्रचंड होतं . त्यातच घरची परिस्थिती बेताची असल्यामुळे क्लासला जाण्यासाठी बस किंवा अन्य वाहनाने प्रवास करणं माझं आर्थिक परिस्थितीच्या बाहेर होतं . त्यामुळे मी रोज १९ किलोमीटर चालत जात असे . मात्र डान्सप्रतीची माझी आवड , जिद्द आणि प्रेम पाहून माझे गुरु सरोज खान यांनी त्यावेळी मला मोफत प्रशिक्षण दिले होते’ . दरम्यान , गोविंदा आज जे काही आहे ते या डान्समुळेच आहे असं गोविंदा सतत म्हणत असतो . त्यामुळेच त्याने काही दिवसापूर्वीच धकधक गर्ल माधुरी दिक्षितच्या रिअॅलिटी शो ‘डान्स दिवाने’च्या सेटवर हजेरी लावली होती . यावेळी त्याने डान्सिंग काकांबरोबर डान्स करुन चाहत्यांची मने जिंकल्याचे पाहायला मिळाले .


काय यार ही किती दादागिरी करते . हिला वाटतं हिचा नवरा हीचं ऐकतो म्हणजे ऑफिसमधल्यानी पण तिचं ऐकायला हवं , बॉस असली म्हणून काय झालं , सगळ्यांसमोर ती बोलली की लाज निघते पार . समजते काय ही स्वतःला…बाई आहे तर बाई सारखंच का नाही राहात , उगाच तोरा दाखवायला जाते . ही काय स्वतःला डॉन समजते का ? थांब आता दाखवतोच हीला… . असे संवाद ऑफिसमध्ये महिला बॉसच्या मागे सर्रास ऐकू येतात . महिलेला बॉस म्हणून मान्य करणं आणि तिचं ऐकून घेणं हे काळ कितीही पुढे गेला तरी म्हणावं तितकं रुजलं नाही . महिलांनी आपल्या क्षमता सिद्ध केल्या खऱ्या , त्यामुळे त्या वरिष्ठ पदावरही पोहोचल्या . पण स्त्री बॉस पुरुषी मानसिकतेला आजही म्हणावी तितकी पटलेली नाही . महिलेच्या हाताखाली काम करणे यात पुरुषांना आजही कमीपणाच वाटतो . महिला असून ही मला सगळ्यांसमोर कसे काही बोलू शकते असा प्रश्न या पुरुष सहकाऱ्यांना अनेकदा पडतो . काही जण हे स्पष्ट बोलून दाखवतात तर काही बोलून न दाखवता कृतीतून ते व्यक्त करतात . पुरुषी मानसिकता , पुरुषप्रधान संस्कृती , पुरुषी अहंकार हे शब्द ऐकायला काही प्रमाणात जड वाटतात . आम्ही कुठे तुम्हाला कमी लेखतो ? असं म्हणत असले तरीही प्रत्यक्ष वेळ आली की स्त्रियांना या मानसिकतेचा प्रत्यय आल्याशिवाय राहत नाही . मग कितीही पुढारलेले , शिकलेले पुरुषही याला अपवाद राहत नाहीत . यात त्यांची चूक आहे का नाही , समाज आणि पूर्वीपासून चालत आलेल्या रुढी यांमुळे हे झाले का हा आणखी एक स्वतंत्र विषय आहे . पण कामाच्या ठिकाणी प्रमुख पदावर काम करणाऱ्या महिलांना येणारे अनुभव म्हणावे तितके चांगले नसतात . आता इथेच या महिला बॉसची खरी कसोटी असते . तिला आपल्या कर्मचाऱ्यांकडून कामही करून घ्यायचे असते , त्यांना दुखवायचेही नसते आणि परिस्थिती नीट राहील असेही पहायचे असते . मग तिची खरी कसरत सुरू होते , कधी इतर सहकार्यांमार्फत काम करून घेत , कधी गोड बोलून एखाद्या पुरुषी मानसिकतेला सामोरे जात तर कधी स्वतःवर ताबा ठेऊन तिला परिस्थितीशी दोन हात करावे लागतात . पण स्त्री कितीही संयमी , समजून घेणारी , सगळ्यांना घेऊन पुढे जाणारी असली तरी तीही एक माणूस असते आणि त्यामुळे तिलाही काही मर्यादा असतातच हे सगळ्यांनीच मान्य करायला हवे . पण परिस्थिती हाताबाहेर गेली की त्यामुळे होणारा त्रागा , त्याचा तिच्या मानसिक आणि शारीरिक आरोग्यावर होणारा परिणाम , त्यामुळे तिची होणारी चिडचिड आणि याचा परिणाम म्हणून तिचे बिघडणारे कौटुंबिक आणि सामाजिक संबंध असे चक्र नकळत सुरू होते . यामुळे एकूणच वातावरण खराब होते आणि असे घडणे सगळ्याच बाबतीत अनारोग्याचे लक्षण आहे . त्यामुळे केवळ बॉस म्हणूनच नाही तर स्त्रीला स्त्री म्हणून वागवण्यापेक्षा माणूस म्हणून तिच्याकडे पाहिले तर अनेक गोष्टी सहज शक्य होतील . त्यामुळे हीच स्त्री तिच्याकडे असणाऱ्या क्षमतांपेक्षा कित्येक पटीने जास्त चांगले काम करू शकेल . याचा वातावरण चांगले राहण्याचा फायदा होईलच पण स्त्रियांचे सामाजिक स्तरावरील स्थान उंचावण्यासही याची निश्चितच मदत होईल . चला तर मग या महिला दिनाच्या निमित्ताने आपण स्त्री सहकारी आणि बॉसकडे माणूस म्हणून पाहण्याचा संकल्प करूया… . . sayali . patwardhan @ loksatta . com


अलिकडच्या काळात पौगंडावस्थेतील मुलांना सिनेमात घेऊन त्यांच्या माध्यमातून कुटुंबातील सगळ्यांना रूचेल , आवडेल अशी कथानके मराठी सिनेमाच्या रूपेरी पडद्यावरून मांडली जात आहेत . तरुणाईचा सळसळता उत्साह अनेक मराठी सिनेमांमधून पाहायला मिळतो आहे . परंतु तरुणाईची मानसिकता नेमकी कशी आहे , तरुणाई नेमकी कसा विचार करते हे दाखविण्याचा प्रयत्न नव्या मराठी सिनेमातून निर्माते करणार आहेत . असाच एक नव्या दमाचा सिनेमा ‘युवागिरी’ लवकरच प्रेक्षकांच्या भेटीला येत आहे . सिनेमात नव्या दमाच्या तरुण , अनोख्या कलावंतांची फळी यात पाहायला मिळणार आहे . उत्तम कथानकाच्या माध्यमातून आजच्या तरुणाईची मानसिकता दाखविण्याचा प्रयत्न या सिनेमातून केला जाणार आहे . निर्माते राजू लक्ष्मण राठोड यांच्या प्रकाश फिल्म्सच्या ‘युवागिरी’ या सिनेमाचा टायटल लाँच समारंभ नुकताच पुण्यात झाला . या टायटल लाँच कार्यक्रमाला संजय खापरे , तेजा देवकर , मीरा जगन्नाथ अंकुर क्षीरसागर , या सिनेमाचे दिग्दर्शक योगेश जाधव तसेच सहनिर्माता जगदीश कुमावत , डीओपी मयुरेश जोशी , कार्यकारी निर्माता कुणाल निंबाळकर , कथा अंकुर क्षीरसागर , संगीत दिग्दर्शक अमोल नाईक आदी उपस्थित होते . टायटल लाँच सोहळ्यानंतर आता ‘युवागिरी’ या नव्या मराठी सिनेमाच्या चित्रकरणाला लवकरच सुरवात केली जाणार आहे . आपण एका क्लिकवर ताजे अपडेट्स आपल्या मोबाईलमध्येही मिळवू शकता .


आशियाई करंडक क्रिकेट स्पर्धेचे आयोजन बीसीसीआयला मिळाले आहे . पाकिस्तानचा समावेश असल्यामुळे आयोजनासाठी बीसीसीआयने केंद्र सरकारकडे विनंती केली आहे . सरकारने कोणताच प्रतिसाद न दिल्यामुळे १९ वर्षांखालील आशियाई करंडकाच्या आयोजनास बीसीसीआयला नुकतेच मुकावे लागलेले आहे . पुढील वर्षी सीनियर आशियाई करंडक क्रिकेट स्पर्धा होणार आहे . याच करंडकासाठी युवकांची स्पर्धाही यंदा भारतात होणार होती , परंतु पाकिस्तान क्रिकेटने आक्षेप घेतल्यामुळे ही स्पर्धा भारताऐवजी मलेशियाला होणार आहे . युवकांच्या स्पर्धेच्या आयोजनासाठी आम्ही तीन महिन्यांपूर्वीच केंद्र सरकारकडे विनंती केली होती , परंतु त्यांच्याकडून कोणताच प्रतिसाद मिळाला नाही . त्यानंतर पाकिस्तानने स्पर्धेच्या ठिकाणात बदल करण्याची मागणी केल्यामुळे काहीच करू शकलो नाही , असे बीसीसीआयच्या एका पदाधिकाऱ्याने सांगितले . ही स्पर्धा द्विपक्षीय मालिका नसून आयसीसीची स्पर्धा आहे . भारत , पाकिस्तानसह आशियातील इतर देशही यात खेळणार आहेत , असे या पदाधिकाऱ्याने स्पष्ट केले . भारत - पाकिस्तानमध्ये कोणतेही द्विपक्षीय सामने होत नसले , तरी परदेशात प्रामुख्याने आयसीसीच्या स्पर्धांत हे दोन्ही संघ एकमेकांविरुद्ध खेळत आहेत .


फ्लूवर नॅनोकणांवर आधारित अशी अभिनव लस शोधून काढण्यात आली असून त्याचे प्रयोग उंदरांमध्ये यशस्वी झाले आहेत . या लशीमुळे इन्फ्लुएंझा ए प्रकारच्या विषाणूंपासून संरक्षण मिळवण्यात यश आले असून त्यामुळे फ्लूवर सार्वत्रिक वापराची लस माणसांसाठी तयार करण्याचा मार्ग प्रशस्त झाला आहे . इन्फ्लुएंझा हा संसर्गाने होणारा श्वसनाचा आजार असून त्यामुळे नाक , घसा व फुप्फुसे यांना विषाणूंची बाधा होऊन त्यामुळे सार्वजनिक आरोग्य धोक्यात येते , असे अमेरिकेतील जॉर्जिया विद्यापीठातील संशोधकांचे म्हणणे आहे . नॅनो तंत्रज्ञानाच्या ( अब्जांश तंत्रज्ञान ) मदतीने नवीन इन्फ्लुएंझा लस तयार करण्यात आली असून त्यात नॅनोकणांचे दुहेरी थर वापरण्यात आले , असे पीएनएएस नियतकालिकात म्हटले आहे . इन्फ्लुएंझा विषाणूंचा मुकाबला करण्यासाठी ही युक्ती उपयोगी ठरणार असून त्यात पेप्टाइड संयुगांचा वापर केला आहे . या पेप्टाइड संयुगात दोन किंवा अधिक अमायनो आम्ले असून ते साखळीत बांधलेले आहेत , कारण ते प्रथिनांपेक्षा लहान आहेत . नॅनोकण हे विषाणूंची जैविक नक्कल करून प्रतिकारशक्ती प्रणालीचा प्रतिसाद उद्दिपित करीत असतात . बी लिंफोसाइट हे प्रतिपिंडाचा प्रतिसाद सांभाळत असतात , तर टी लिंफोसाइट पेशींचा प्रतिसाद नियंत्रित करतात , असे प्रा . बाओ झाँग वँग यांनी म्हटले आहे . नवीन नॅनोकणांच्या मदतीने या दोन्ही पातळ्यांवर विषाणूवर हल्ला केला जातो . नव्या लशीत सिरिंज वापरली जात नाही , त्यात दुखत नाही शिवाय ती स्वतःहून घेता येते . ज्या उंदरांना नॅनोकणांवर आधारित इन्फ्लुएंझा लस देण्यात आली , त्यांना इन्फ्लुएंझा ए विषाणूपासून संरक्षण मिळाल्याचे सिद्ध झाले आहे .


आर्थिक स्थिती कमकुवत असणाऱ्या लोकांचे आयुर्मान हे २ . १ वर्षांनी कमी होत आहे . लठ्ठपणा अथवा मद्याचे अतिप्रमाणात सेवन करण्यामुळे होणाऱ्या मृत्यूपेक्षा गरिबीमुळे होणाऱ्या मृत्यूचे प्रमाण हे अधिक असल्याचा इशारा नवीन संशोधनात देण्यात आला आहे . गरिबी आणि कमी शिक्षणाचा आरोग्य आणि लवकर मृत्यू येण्याचा परस्परसंबंध असल्याचे संशोधकांना आढळून आले आहे . या घटकांवर विचार करणे आवश्यक असल्याचे संशोधकांनी अभ्यासात म्हटले आहे . इम्पीरियल कॉलेज लंडनने केलेल्या संशोधनानुसार , आरोग्यावर धूम्रपान अथवा बैठी काम करण्यामुळे परिणाम होत असून , त्यामुळे सरासरी २ . १ वर्षांनी आयुर्मानामध्ये घट होत असल्याचे दिसून येते . सामाजिक आर्थिक स्थिती ही वैयक्तिक किंवा कुटुंबाधारित असते . उत्पन्न , शिक्षण , व्यवसाय यांचा आर्थिक स्थितीशी परस्परसंबंध असतो . या घटकांचा आरोग्यावर परिणाम होत असल्याचे यापूर्वी अनेक वेळा सिद्ध झाले आहे . मात्र सामाजिक आर्थिक स्थिती दयनीय असेल तर त्याचा आरोग्यावर आणि इतर घटकांवर मोठय़ा प्रमाणात परिणाम होत असल्याचे संशोधन आतापर्यंत करण्यात आले नव्हते . आरोग्याच्या धोरणांमध्ये गरिबी आणि कमी शिक्षण यांचा धोका विचारात घेण्यात येत नाही . मात्र यामुळे आरोग्यावर परिणाम होऊन मृत्यू होण्याच्या अनेक घटना घडत असल्याचे संशोधनात म्हटले आहे . अमेरिका , फ्रान्स , स्वित्र्झलड , पोर्तुगाल , इटली , ब्रिटन आणि ऑस्ट्रेलियातील १ . ७ दशलक्ष लोकांचा अभ्यास करून हे संशोधक करण्यात आले आहे . लोकांचा व्यवसाय आणि त्यांच्या मृत्यूचे वय यांच्याबाबत यामध्ये अभ्यास करण्यात आला . तंबाखू , शारीरिक आळस , खराब अन्न घेणे तसेच मद्यसेवनाच्या तुलनेत सामाजिक आर्थिक स्थितीमुळे ( गरिबीमुळे ) मृत्यू येण्याचे प्रमाण हे जास्त असल्याचे अभ्यासात म्हटले आहे . हे संशोधन लॅन्सेट नियतकालिकात प्रसिद्ध करण्यात आले आहे .


ती आयटीमध्ये नोकरी करणारी गलेलठ्ठ पगार असलेली तरुणी…अनेक वर्षं परदेशातही राहिली…पण महाराष्ट्रीयन पुरणपोळी , थालीपीठ , वरण - भात यांसारखे घरात होणारे पदार्थ तिला स्वस्थ बसू देईनात . बाहेर देशात किंवा हॉटेलमध्ये गेल्यावर चायनीज , पंजाबी , इटालियन असे वाटेल ते पदार्थ खाण्यापेक्षा माझ्या मातीत होणारे , घरची चव देतील असे पदार्थ मी देशात आणि परदेशात का पोहोचवू नयेत या गोष्टीने ती अस्वस्थ झाली . कौटुंबिक जबाबदाऱ्या सांभाळतानाच एक दिवस तिने आयटीतील सुखाची नोकरी सोडविण्याचे ठरवले आणि बँगलोरमध्ये ‘पुर्णब्रह्म’ नावाचे हॉटेल सुरु केले . मराठी माणसाकडे स्वयंपाकातील इतकी चांगली कला आणि परंपरा असताना ते पदार्थ अमराठी माणसांपर्यंत आणि परदेशात का पोहोचू नयेत या एकाच ध्येयाने तिचा प्रवास सुरु झालाय . या जिद्दी महिलेचं नाव आहे जयंती कठाळे . स्वयंपाकाची उपजत असणारी आवड , मराठी खाद्यसंस्कृती पोहचविण्याची धडपड हे जपत असतानाच महिलांनी व्यवसायात यावे . त्यांनी स्वतःच्या पायावर उभे रहावे यासाठी जयंती विशेष प्रयत्नशील आहेत . येत्या काळात ५ हजार नवीन शाखा सुरु करण्याचा त्यांचा मानस आहे . परदेशातील मराठी माणसाला आपल्या देशाची कमी भासू नये म्हणून त्याला अगदी गरम तूप , भात आणि मेतकूट मिळावे यासाठी त्या अक्षरशः दिवस रात्र एक करत आहेत . गर्भवती स्त्रियांना आपल्या हॉटेलमध्ये आल्यावर खुर्चीत बसण्यास आराम वाटावा यासाठी विशेष खुर्च्या तयार करण्यात आल्यात . इतकेच नाही तर परदेशात सहज मिळू शकत नाहीत असे अळीवाचे लाडूही याठिकाणी मिळतात . हॉटेलमध्ये आल्यावर लहान मुले खाण्यासाठी त्रास देतात . त्यांच्यासाठी पौष्टीक आणि तरीही वेगळ्या पद्धतीने तयार केलेले पदार्थ पूर्णब्रह्ममध्ये उपलब्ध आहेत . यामध्ये त्यांना आपला पती प्रणव याच्याबरोबरच खंबीर साथ आहे त्यांचा मित्र मनिष शिरसाओ आणि वृषाली शिरसाओ यांची . विशेष म्हणजे आपले हॉटेल चालविण्यापासून ते देशातील आणि परदेशातील महिलांना पूर्णब्रह्मच्या शाखा सुरु करण्यासाठी प्रोत्साहन देत असताना सगळीकडे त्या फक्त नऊवारी नेसून फिरत आहेत . आता आधी फॉर्मल शर्ट आणि पँट घालणारी महिला मागच्या ६ वर्षांपासून अचानक सतत नऊवारीमध्ये कशी राहू शकते , तेही या काळात . असा प्रश्न त्यांना विचारल्यावर त्या म्हणतात , हे माझ्या एकटीचे श्रेय नाही . माझ्या लहान मुलांपासून ते मला प्रेरणा देणाऱ्या प्रत्येक व्यक्तीचा या बदलामध्ये मोलाचा वाटा आहे . जयंती आपल्या या सगळ्या उपक्रमाबाबत बोलताना सांगतात , महिला एखादी गोष्ट ठरवते तेव्हा ती स्वतःला सिद्ध करुन दाखवते . तिचे अवकाश आता विस्तारले आहे . चूल आणि मूल हे करतानाच ती आणखीही अनेक गोष्टींना गवसणी घालण्याचा प्रयत्न करत आहे . यासाठी मला मिळत असलेला पाठिंबा खूप मोठा असतो . स्त्रीला सक्षम करायचे असेल तर तिच्या पाठिमागे नाही तर तिच्या साथीला उभे राहण्याची आवश्यकता आहे . तिच्यावर विश्वास ठेऊन आपण तिच्या सोबत आहोत हा विश्वास द्यावा लागेल . आपला वेगळा ट्रेंड सेट करणे ही काळाची गरज आहे . त्यामुळेच पुरणपोळी चुलीवरुन हॉटेलच्या ताटात येऊ शकेल असा आत्मविश्वासही जयंतींच्या बोलण्यातून जाणवतो . आपल्या मराठी पदार्थांना ओळख मिळायला हवी ही तमाम मराठीजनांच्या डोक्यात असलेली गोष्ट माझ्याकडून प्रत्यक्षात घडली इतकंच . या सर्व प्रवासात मला अनेकांची साथ गरजेची असून आपले मराठी पदार्थ प्रसिद्ध करण्यासाठी मिळून प्रयत्न करुयात असे त्या अतिशय उत्साहाने सांगतात . sayali . patwardhan @ loksatta . com


राहुल आणि अंजली या रोमॅण्टिक कपलची लग्नानंतरची अनरोमॅण्टिक स्टोरी सांगणारा ‘तुला कळणार नाही’ हा सिनेमा येत्या ८ सप्टेंबरला सर्वत्र प्रदर्शित होतोय . सुबोध भावे आणि सोनाली कुलकर्णीची प्रमुख भूमिका असलेला हा सिनेमा नवरा - बायकोच्या होणा - या छोट्या मोठ्या कुरबुरीवर भाष्य करतो . प्रेमाचा गुलमोहोर लग्नानंतर कसा गळून पडतो , याचे वर्णन या सिनेमात पाहायला मिळणार आहे . या चित्रपटाबद्दल सांगताना सोनाली भरभरून बोलते . हा सिनेमा अर्ध्या अधिक प्रवासावरच बेतलेला आहे . सुबोधबरोबर पहिल्यांदाच मी काम करत असून , त्याच्यासोबत मुंबई टू गोवा असा केलेला ‘तुला कळणार नाही’ मधला प्रवास खूप अविस्मरणीय आहे , असे ती सांगते . ‘या सिनेमाचे अधिकाधिक चित्रीकरण चालू गाडीमध्येच झालेय . ज्यात मी आणि सुबोध असेच होतो . आमच्या मागे दिग्दर्शकाची गाडी असायची , त्यामुळे फोनद्वारे संवाद आणि इतर गोष्टींचे मार्गदर्शन आम्हा दोघांना त्यांच्याकडून दिले जायचे . पण ते नेहमी शक्य होत नव्हतं , त्यामुळे कोणत्या वेळी काय बोलायला हवे , आणि आपली काय प्रतिक्रिया असायला हवी हे मी आणि सुबोध स्वतःच ठरवायचो . विशेष म्हणजे सुबोध स्वतः उत्कृष्ट दिग्दर्शक असल्याकारणामुळे त्याने मला त्यासाठी खूप मदत केली . ’ असे सोनाली सांगते . वाचा : Chef trailer काम आणि मुलावरील प्रेम यांच्यात तारेवरची कसरत करणारा ‘शेफ’ ‘खरं तर लाईव्ह बोलताना , एकमेकांची बाँडिंग खूप महत्वाची असते . आपण नेमके काय बोलतोय आणि ते समोरच्याला आवडेल का , इथून सुरुवात असते . मात्र सुबोधने अगदी चातुर्याने ते सारे हाताळून घेतले आणि आमच्या या प्रवासातील गप्पांचे चित्रीकरण सिनेमात झाले’ असे सोनाली म्हणाली . नवरा - बायकोच्या नात्यातील जीवनप्रवास प्रत्येक विवाहित जोडपे आपल्या उभ्या आयुष्यात करत असतात . प्रेम , अबोला , वादविवाद , हेवेदावे आणि जबाबदारी अशा अनेक पैलुंमुळे चकाकणाऱ्या या नात्याची , दुस - या कोणत्याच नात्यासोबत तुलना करता येत नाही . म्हणूनच तर , ‘मोडीत निघालेल्या ओढीची… गोष्ट वेड्या जोडीची’ असे उपशिर्षक असलेला हा सिनेमा प्रत्येकाला आपलीच कहाणी असल्यासारखी वाटेल . वाचा : ‘लग्नापूर्वी शारीरिक संबंध ठेवण्यात गैर काय ? ’ सक्षम फिल्म्स आणि जीसिम्स प्रस्तुत तसेच सिनेकोर्न इंडियाचे सौजन्य लाभलेल्या या सिनेमाला स्वप्नील जोशी , कार्तिक निशानदार , अर्जुन बरन तसेच श्रेया योगेश कदम या निर्मात्यांची मोठी नांदी लाभली आहे , शिवाय निरव शाह , इलाची नागदा आणि जयेश मुझुमदार यांनी सहनिर्मितीची धुरा संभाळली असून , स्वप्ना वाघमारे जोशी यांच्या दिग्दर्शकीय नजरेतून साकार झालेला हा सिनेमा प्रत्येक नवरा बायकोची बायोपिक मांडण्यास सज्ज झाला आहे .


इंडियन प्रिमियर लीगचे ( आयपीएल ) सामने महाराष्ट्रात खेळवण्यात येत असतील तर त्यासाठी लागणाऱ्या पाण्यावर प्रतिलीटर १ हजार रूपये इतका दर आकारण्यात यावा , अशी मागणी करणारी याचिका मुंबई उच्च न्यायालयात दाखल करण्यात आली आहे . गेल्या काही दिवसांतील दुष्काळी परिस्थितीच्या पार्श्वभूमीवर राज्यात आयपीएलचे सामने खेळवण्यात येऊ नयेत , असा मतप्रवाह पुढे येताना दिसत होता . मात्र , महाराष्ट्रातील सामन्यांवर ठाम असल्याची प्रतिक्रिया आयपीएलचे चेअरमन राजीव शुक्ला यांनी दिली आहे . बीसीसीआय दुष्काळग्रस्तांना सर्वेतोपरी मदत करेल , असे आश्वासनही त्यांनी दिले आहे . तहानलेल्या लातूरकरांसाठी रेल्वेने कृष्णेचे पाणी , एकनाथ खडसे यांचे आदेश या पार्श्वभूमीवर आयोजकांकडून पाण्यासाठी प्रतिलीटर १ हजार रूपये इतका दर आकारून त्या पैशातून दुष्काळग्रस्तांना पाणी पुरवावे अशी मागणी करणारी याचिका केतन तिरोडकर यांनी मुंबई हायकोर्टात दाखल केली आहे . आयपीएलच्या यंदाच्या मोसमात मुंबईतील वानखेडे स्टेडियम , नवी मुंबईतील डी . वाय . पाटील , पुण्यातील सहारा स्टेडियमवर आणि नागपुरात सामने खेळवले जाणार आहेत . एका सामन्यात जवळपास २२ लाख लीटर पाणी वापरण्यात येते असा दावा याचिकाकर्त्यांनी केला आहे . २०१३ च्या आयपीएलमध्ये महाराष्ट्रात तीन ठिकाणी मिळून जवळपास ६५ लाख लीटर पाणी वापरण्यात आले होते , असेही याचिकेत नमूद करण्यात आले आहे .


निद्रानाश ही सध्या अनेकांसाठी एक मोठी समस्या असते . या समस्येवर मात करण्यासाठी काही उपाय करणे नाहीतर डॉक्टरांकडे जाऊन औषधे घेण्याचे उपाय अवलंबले जातात . मात्र योग हा झोपेच्या समस्येवरील उत्तम उपाय ठरु शकतो . श्वासोच्छवासाचे काही प्रकार व शरीराच्या काही विशिष्ट मुद्रा करून निद्रानाशाच्या समस्येवर तोडगा निघू शकतो . योगासने व प्राणायाम यांनी निद्रानाशाची कारणे टाळता येतात व निद्रानाशावर उपायही होऊ शकतो , हे शास्त्रीय संशोधनातून सिध्द झाले आहे . रात्रीची झोप शांत व पुरेशी मिळण्यात प्राणायाम व काही योगासनांचा मोठाच उपयोग होतो . नियंत्रित स्वरुपाचा व विशिष्ट सुरातील श्वासोच्छवासाचा व्यायाम , म्हणजे प्राणायाम हा निद्रानाश , तणाव , नैराश्य , डोकेदुखी व चिंता यांवरील चांगला उपचार आहे . यात अनुलोम - विलोम , चंद्रभेदन , कपालभाती व भ्रामरी ही तंत्रे विशेषतः सर्वत्र वापरली जातात . गोदरेज इंटेरिओच्या स्लीप @ १० या उपक्रमांतर्गत याबाबतचा विशेष अभ्यास करण्यात आला आहे . श्वासोच्छवासाची एकतानता व त्यातील सातत्य यांमुळे शरीरातील महत्त्वाच्या अवयवांकडून मेंदूला व शरीराला आपली गती मंद करण्यासाठी काही संदेश पाठवले जातात . ही गती मंदावल्यामुळे शरीर व मन शांत होते . त्यातूनच झोप येण्याची प्रक्रिया सुधारते . थकावट , तणाव , नैराश्य व चिंता यांव्यतिरिक्त अस्वस्थता , छातीतील जळजळ व डोकेदुखी ही कारणेदेखील झोपेचे खोबरे करण्यास कारणीभूत असतात . शरीराच्या काही विशिष्ट मुद्रा अथवा आसने योग्य त्या पध्दतीने करण्याने विशिष्ट दुखणी दूर होतात , एवढेच नव्हे , तर संपूर्ण शरीराला आराम मिळतो . मार्जारासन , म्हणजे मांजर व उंट यांच्यासारखी मुद्रा केल्याने अन्नपचनाची क्रिया व रक्ताभिसरण सुधारते . शिशुआसन , म्हणजे लहान मुलासारखी मुद्रा केल्याने पाठीचा मणका व मज्जासंस्था यांना आराम पडून शांत झोप मिळते . अनेकदा खूप श्रम केल्याने आपण भयंकर थकलेलो असतो . थकव्याने शरीर दुखत राहते व झोप येणे अशक्य असते . अशा वेळी बध्दकोनासन , म्हणजे फुलपाखरासारखी मुद्रा केल्याने दुखरे स्नायू सैलावतात , त्यांच्या वेदना कमी होतात व झोप मिळू शकते . त्याचप्रमाणे विपरीतकरणी आसनामुळे मेंदूतील रक्ताभिसरण वाढून डोकेदुखी आणि पायाचे दुखणे बरे होऊ शकते . योगासने शिकणाऱ्यांनी हे लक्षात घ्यावे , की आसने करण्यापूर्वी व करून झाल्यानंतर शवासन , म्हणजे शवासारखी मुद्रा करणे हितावह असते . शवासनामुळे लक्ष केंद्रित करणे सोपे जाते व शरीरालाही व्यायामाअगोदरचा व नंतरचा आराम मिळतो . तणाव , अपचन , अयोग्य रक्ताभिसरण , थकावट , डोकेदुखी , नैराश्य , चिंता व अनियमित दिनचर्या यांमुळे उद्भवणाऱ्या झोपेच्या विविध समस्यांवर व निद्रानाशावर योग हा पर्यायी उपचार आहे , हे आता जगभरात मान्य झालेले आहे . योग हा आपल्या दिनचर्येचा भाग असायलाच हवा . याचे योग्य ते शिक्षण घेणे कधीही फायदेशीर ठरते . डॉ . प्रीती देवनानी , स्लीप थेरपिस्ट


बॅंक खाते असणे ही अतिशय महत्त्वाची गोष्ट असून मोदी सरकारने केलेल्या विविध योजनांसाठी तर बँक खाती उघणाऱ्यांच्या संख्येत मोठ्या प्रमाणात वाढ झाली आहे . आता आपले बँक खाते असते आपण त्यामार्फत ऑनलाईन किंवा ऑफलाईन अनेक व्यवहार नियमित स्तरावर करत असतो . पण बँक आपले हे खाते कशापद्धतीने ऑपरेट करते याबाबत आपल्याला पुरेशी माहिती असेलच असे नाही . तर एका बँक खात्याच्या व्यवस्थापनासाठी बँकेलाही काही खर्च येतो . म्हणूनच खात्यात किमान शिल्लक म्हणजेच बॅलन्स ठेवणे आवश्यक असते . तसे न केल्यास बँका त्यांचे दैनंदिन व्यवहार सुरू राहावेत यासाठी तुमच्याकडून दंड आकारतात . जर तुमचे पगार - खाते असले किंवा बेसिक बचत बँक ठेव खाते असले तर बँका तुम्हाला शून्य बॅलन्सची सोय देतात . अशा खात्यांसोबत तुम्हाला फार कमी सोयी मिळतात आणि म्हणूनच त्यात किमान बॅलन्स ठेवण्याची गरज नसते . सामान्य बचत खात्यामध्ये मात्र व्याज परतावा आणि दंडाची गणना करण्यासाठी मासिक किमान बॅलन्स पाहिला जातो . पाहूया मासिक सरासरी बॅलन्सची ( एमएबी ) गणना कशी केली जाते . एमएबीची गणना कशी केली जाते एमएबीची गणना त्या विशिष्ट महिन्यातील एकूण दिवसांच्या संख्येने प्रत्येक दिवसाच्या क्लोजिंग बॅलन्सच्या बेरजेला भागून केली जाते . साधारणपणे बँकांनी ठरवलेला एमएबीचा आकडा महानगरी , नागरी , अर्ध - नागरी आणि ग्रामीण भागांतील शाखांनुसार वेगवेगळा असू शकतो आणि रेग्युलर सेव्हिंग खात्यासाठी १ हजार ते १० हजारपर्यंत असू शकतो . एमएबीची अट सहज पूर्ण करण्याचे मार्ग 1 ) अनेक बँक खाती ठेवू नका , कारण प्रत्येक बँकेची एमएबीची अट निराळी असते आणि त्यावर लक्ष ठेवणे कठीण असते . तसेच या खात्यांमध्ये एमएबीची अट पूर्ण करताना तुमचा बराचसा पैसा अडकून पडू शकतो . 2 ) थोड्या हुशारीने तुम्ही सहज एमएबीची अट पूर्ण करू शकता . समजा तुमची एमएबीची गरज ५ हजार रुपये आहे , तर तुम्ही एकतर रोज तेवढा क्लोजिंग बॅलेंस ठेवू शकता किंवा महिन्यातून एक दिवस १ , ५० , ००० इतका क्लोजिंग बॅलन्स ठेवू शकता . या दोन्हीचा अर्थ एकच होतो . 3 ) खाजगी क्षेत्रातील बँकांच्या तुलनेत सार्वजनिक क्षेत्रातील बँकांमध्ये एमएबीची आवश्यकता कमी आहे . त्यामुळे खाजगी क्षेत्रातील बँकांमध्ये खाते उघडल्याने तुमच्यावरील भार कमी होईल . आदिल शेट्टी सीईओ , बँकबझार